“Semoga Allah Memberkati Kita Semua”- Zizan Razak Umum Undur Diri Dari Dunia Forex

Pelakon dan pelawak, Zizan Razak mengambil keputusan untuk menarik diri dari dunia forex disebabkan alasan-alasan tertentu.

Pengumuman tersebut dilakukan oleh Zizan sendiri menerusi posting di Instagram nya sendiri malah turut menitip doa daripada orang ramai agar dia sentiasa diberkati.

“Assalamualaikum semua. Harini Zizan telah mengambil keputusan untuk menarik diri dari dunia Forex atas alasan tertentu.

Doakan yang baik-baik untuk Zizan dan untuk semua. Semoga Allah memberkati kita bersama. IshaAllah.”-Zizan Razak

Tinjauan Murai di ruangan komen pelakon dan pelawak ini dibanjiri dengan komen-komen netizen rata-rata menitipkan rasa syukur terhadap keputusan Zizan yang mengutamakan perkara halal terlebih dahulu.

“Alhamdulillah Zizan. Haram tetap haram walaupun ramai orang buat.”

“Bagus Zizan..Utamakan yang halal haram dalam hidup. InshaAllah bertambah berkah hidup”

Sama-sama kita doakan yang baik-baik je kan..


“Nak Memondan Hari-Hari Pun, Mereka Tak Kacau”-Sajat Bahagia Diterima Di Negara Australia

Usahawan kosmetik kontroversi, Nur Sajat meluahkan rasa gembiranya terhadap negara Australia yang menerima dan menyayangi dirinya selepas pernah ditahan oleh pihak imigresen Thailand pada 8 September 2021.

Menerusi Insta Stories, Sajat memberitahu bahawa dia membayar cukai sebanyak 34% sebelum memohon pinjaman sebanyak $500k bagi perniagaannya.

“Bayar tax uols. Cukup 6 bulan i dah boleh buat pinjaman $500k untuk bisnes. Tax i bayar sebanyak 34% uols. Rasa berapa banyak lah sale i kan!!”-Sajat

Tambahnya lagi, Sajat memberitahu bahawa pihak Australia tidak menganggu dirinya yang bebas melakukan apa sahaja asalkan membayar cukai yang telah ditetapkan.

“Yang penting negara ini terima I, dan sayang I. I nak memondan hari-hari pun, mereka tak kacau..Yang penting!! Tax bayar.. I love you Australia”-Sajat

Terdahulu, Murai My melaporkan Sajat masih dikehendaki polis bagi membantu siasatan kes penipuan menukar maklumat kad pengenalan. Sajat yang juga saksi dikehendaki hadir prosiding perbicaraan kes berkenaan di mahkamah Ampang Jaya pada 22 Februari.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Iesya Toh Nasihat Banyakkan Membaca, Ini Pula Yang Netizen Komen!

Ekoran banyak berita palsu sering tersebar di media sosial, pengacara dan personaliti televisyen terkenal ini memberi nasihat menerusi muat naik di Instagram nya.

Iesya yang memuatnaik tangkap layar yang mengandungi imej berita Perdana Menteri yang sedang tular pada ketika ini, bersama kapsyen ringkas sebagai penjelasan di media sosialnya.

Tolong baca kapsyen sebelum komen. Membaca membuatkan kita jauh dari ditipu..” pesannya

Melihat perkongsian pengacara popular tersebut, ramai pengguna media sosial mula membanjiri ruangan komen posting tersebut dan rata-rata memberi komen dan pandangan yang tak disangkakan.

“Kami pun sama. Tak tengok lain dah.. Pakat kongsi dengan kawan-kawan.. Kalau nak tahu cerita tu sahih ka dak.. Hampa ‘follow’ kak Sya”

“Saya apa pun tengok IG kak Sya baru ‘up”

“Yang sahih dekat sini ya kawan-kawan… Terima kasih kak Sha… #SelamatHariRaya” komen warganet

Untuk rekod, pengacara jelita ini sering berkongsi maklumat dan berita semasa kepada orang ramai menerusi akaun media sosialnya.


Nazim Othman Luah Hasrat Mahu Bawa Watak Askar, Ini 2 Syarat Yang Dikenakan Oleh Jinggo!

Pengarah terkenal Azman Haji Yahya atau lebih dikenali sebagai Jinggo tampil bersuara selepas pelakon kacak, Nazim Othman meluahkan hasratnya untuk membawakan watak askar.

Nazim menyatakan bahawa dirinya bersedia membawakan watak askar selain memegang watak sebagai anak kepada CEO Megah Holding.

“Saya boleh gambarkan diri saya menjadi watak ini. Kepada produser tersayang, selain watak sebagai anak CEO Megah Holdings, saya bersedia untuk watak seperti ini.”-Nazim Othman

A post shared by nazimothman (@nazimothman)

Pengarah terkenal, Jinggo menerusi posting di Instagram memberitahu bahawa dia mengenakan 2 syarat jika terdapat pelakon yang mahu memegang watak askar antaranya menjadi askar yang sebenar tanpa mengakui diri seorang pelakon kerana uniform askar adalah lambang maruah mereka.

“Bila miker masuk kem, miker kena jadi macam asko betoi betoi, jangan cakap saya pelakon dan tugas saya melakon watak dan tak mungkin jadi asko. sebab Askar Para Pandora sebenor akan cakap, baju uniform yang awak pakai sdalah lambang maruah unit kami, tak ready tolong buka sekarang.  Tu yang tok sidang tak boleh nak jawab bila dipanggil mengadap Pegawai Memerintah.”-Jinggo

A post shared by Tok Sidang Jinggo (@jinggo_jspictures)

Tambahnya lagi, Jinggo turut memberitahu bahawa mereka mahu melakukan kelainan dalam hidup sebagai seorang artis tetapi masih berkira dalam setiap perkara.

“Miker nak buat kelainan dalam hidup sebagai artis tapi masih berkira. Itu tak boleh, ni tak boleh, potong rambut tak boleh, panas tak boleh, panjat tu tak boleh, masuk sungei tak boleh, kotor tak boleh, masuk selut tak boleh tapi nak buat kelainan sebagai artis tapi semua tak boleh.”-Jinggo

Amacam? Ada pelakon yang berani untuk Tiada misi terlalu sukar, Tiada pengorbanan terlalu besar..Tempur!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya memang ‘Jelly’ Terus” – Datuk Lee Chong Wei Kongsi Pengalaman Potong Tali Pusat Anak

Muat naik di Instagram bekas jaguh badminton negara, Datuk Lee Chong Wei semasa Hari Kekasih 14 Februari kelmarin menarik perhatian orang ramai di media sosial bekas atlet terkenal itu.

Dalam perkongsian yang dimuatnaiknya, Chong Wei meluahkan rasa kagum terhadap pengorbanan isteri tercinta, Datin Wong Mew Coo yang sarat mengandungkan zuriat pertama mereka dan menggelar isterinya itu seorang wanita yang hebat.

“Masa @wong_mew_choo mengandungkan @kingstonleekc , saya masih lagi aktif bermain badminton. Saya cuba menemani MewChoo rutin pemeriksaan. Kebanyakan masa menemani, saya tak lebih daripada ‘pasu bunga’ dalam bilik doktor bersama MewChoo yang melalui pemeriksaan dan imbas.

Lebih banyak masa saya teman, saya lebih mempercayai isteri saya seorang ‘superwoman’. Dia perlu semak diet dia. Dia perlu tukar gaya hidup dia. Dia perlu pastikan bayi membesar dengan baik dalam rahim.

Tambah lagi, dia perlu ‘resap’ semua nasihat dari sanak saudara dan rakan, yang kadang-kala ada yang masuk akal dan ada yang tidak. Dia lakukan semuanya sendiri!” Kongsinya

Selain berkongsi rasa kagum terhadap wanita yang dicintainya itu, Chong Wei juga berkongsi peristiwa penting dalam hidupnya semasa saat isterinya bersalin anak sulung mereka. Menurut bekas atlet tersebut, memotong tali pusat anak lagi susah daripada bermain badminton.

“Masa hari sebenar tiba. Kingston akhirnya keluar. Saya mengagumi pengorbanan yang MewChoo lakukan di bilik operasi. Dia mesti sangat menyintai saya. Saya mesti sangat kacak untuk dia menyintai saya sebanyak ini. Kingston menangis, terima kasih tuhan. Kemudian Doktor kata, “Chong Wei, apa lagi? Potong.”

Disaat saya pegang gunting, saya memang ‘jelly’ terus. Memang ‘jelly’. Saya cuma perlu potong, untuk tanda kehadiran anak saya. Saya lihat isteri saya. Saya tak boleh lakukannya, susah daripada main badminton leh.

Ya, saya tak boleh pegang gunting tapi dia boleh kandung bayi dengan ‘steady’ selama 9 bulan dalam badan dia. Salut.” Dedahnya

Orang ramai yang pada mulanya rasa terharu membaca kisah istimewa bekas jaguh badminton negara itu, kemudianya tertarik dengan nota tepi yang di tulis oleh atlet tersebut di akhir kapsyennya.

“Nota tepi: Semalam semasa kemas beg Kingston, dia kata “Papa, esok cuti sekolah?” Saya tanya kenapa. Dia jawab ” Melayu Raya cuti, Cina Raya cuti, India Raya cuti, pekerja Raya cuti, takkan kekasih Raya tak cuti?” Memang tunggu lempang je budak ni.” Tulis Chong Wei

“Saya ketawa besar baca dari A sampai Z! Anda buatkan hari saya Datuk!”

“Kingston pun dah pandai buat lawak ya…”

“Haha.. Lempang itu mungkin akan diingati sehingga Raya-Raya yang akan mendatang”

“Sidenote’ tu macam nak kena lempang jerr..”

Untuk rekod, Datuk Lee Chong Wei telah mendirikan rumahtangga bersama isterinya Datin Wong Mew Choo pada tahun 2012 dan dikurniakan sepasang anak lelaki iaitu Kingston Lee dan Terrance Lee.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sungguh Tak Relevan”- Dr Sheikh Muszaphar Komen Isu Soalan Ujian Lisan SPM

Sejak beberapa hari yang lalu, tular di media sosial mengenai soalan ujian lisan Sijil Pelajaran Malaysia (SPM) 2022 bagi subjek Bahasa Melayu bertajuk ‘Apa perkahwinan anda?’ mendapat reaksi dari pelbagai pihak termasuklah Angkasawan negara, Datuk Dr Sheikh Muszaphar Shukor yang menganggap tajuk sebegitu tidak relevan diberikan kepada pelajar berumur 17 tahun.

Menerusi posting di Instagram, angkasawan negara ini berpendapat lebih banyak topik lain yang boleh dibincangkan untuk menilai kecerdasan minda pelajar berumur 17 tahun seperti topik pandemik COVID-19, keberkesanan PDPR dan pelbagai lagi topik yang menjurus kepada topik semasa.

“Perkahwinan Idaman’ tajuk yang diberikan buat pelajar SPM 2022 untuk viva BM. MasyaAllah..

Ada banyak lagi topik hangat lain yang boleh dibincangkan untuk menilai kecerdasan minda. Pandemik COVID-19, Keberkesanan PDPR, manfaat gajet dan pelbagai lagi yang menjurus kepada topik semasa.

Sungguh mengecewakan. Sungguh tak relevan. Tersentap kejap diri ini.”-Dr Sheikh Muszaphar

A post shared by Sheikh Muszaphar Shukor (@drsheikhmuszaphar)

Tinjuan Murai di ruangan komen posting angkasawan ini menimbulkan pelbagai reaksi netizen malah ada yang meminta angkasawan negara ini untuk tidak memperlekehkan soalan ujian lisan yang diberikan kepada pelajar SPM tahun ini.

“Jangan pernah memperlekehkan soalan itu, pelajar bijak akan hadir dengan idea bernas yang kita tak pernah jangka. Topik perkahwinan ni agak hot juga buat masa pandemik ni.”

“Sebagai pentaksir suami saya beritahu saya bahawa ia saat yang kekok dirasakan oleh pelajar apabila mereka mendapat soalan ini.”

Sangat-sangat setuju dengan pandangan Dr. Kecewa saya dengan soalan yang dikemukakan. Doakan anak saya cemerlang dalam SPM ye Dr.”

Apa pendapat anda? Adakah anda bersetuju dengan tajuk ujian lisan SPM 2022 ini?


Anak Almy Nadia Sambut Hari Lahir, Rakan Artis Dan Peminat Titip Ucapan

Muat naik Datin Almy Nadia di Instagram nya menarik perhatian orang ramai termasuklah rakan artis, selebriti ini berkongsi gambar anak sulungnya bersama ucapan istimewa sempena hari lahir puteri kesayangan hari ini.

Sempena hari lahir puteri sulungnya Nur Afrina Arianna hari ini, Almy memuatnaik foto-foto anak kesayangannya itu bersama kapsyen ucapan istimewa di Instagram.

Selamat hari jadi wahai anak mama, kejap ja rasanya dah 7 tahun..

Kakak nanti besar baca tau, mama sayang kakak sangat-sangat tau, mama sentiasa doakan kakak panjang umur, sentiasa dimurahkan rezeki, menjadi anak yang solehah buat mama dan papa dan menjadi kakak yang baik, menjadi contoh yang sempurna buat adik-adik semua..

Mama sangat sayangkan kamu @fizzfairuzofficial” tulisnya

Dalam muat naik terkini, Almy memuatnaik beberapa foto Arianna menyambut hari lahir di sekolah bersama rakan sekelasnya sebentar tadi.

Melihat muat naik Almy di media sosial, ramai rakan artis seperti Anuar Zain, Adam Corrie, Azza Elite dan peminat membanjiri ruangan komen posting tersebut dengan ucapan selamat hari lahir buat anak sulung Almy dan Fizz Fairuz.

“Selamat hari lahir kakak” ucap Adam Corrie

“Selamat hari lahir Arianna sayang kamu” komen Azza Elite

“Selamat hari lahir Arianna” kata Anuar Zain

“Selamat hari lahir kakak cantik, makcin sentiasa lah terhibur dengan kamu ni!”

“Selamat hari lahir ‘darling” komen peminat

Selamat hari lahir Arianna, semoga menjadi anak yang solehah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Galaxy Tab A8, Ini Sebabnya Kenapa Tablet Ini Pilihan Terbaik Untuk PDPR

Tidak banyak kejutan besar dari Galaxy Tab A8 yang diharapkan oleh penggemar Samsung. Tetapi ia mungkin menjadi peranti terbaik bagi yang pertama kali memilikinya.  Pada harga RM999, Galaxy Tab A8 sebenarnya boleh di katakan agak murah untuk tablet Android yang berkualiti.

Galaxy Tab A8 boleh dijadikan pilihan terbaik, terutamanya untuk kanak-kanak atau pelajar yang menjalani Pelaksanaan Pengajaran Dan Pembelajaran Di Rumah (PdPR).  Inilah ulasan saya tentang Galaxy Tab A8.

Isi kotak penjualan Samsung Galaxy Tab A8  boleh dikatakan lengkap. Saat dibuka, hal pertama yang terlihat adalah kotak berisi buku panduan serta satu unit tabketnya. Di bahagian dalam, terdapat kabel data USB type C, kepala charger, dan buku panduan.

Untuk memastikan tablet ini terus dilindungi saat keluar dari kotaknya, Samsung mengenakan sarung fabrik.

Tab A8 menggunakan mempunyai skrin 10.5 inci dengan saiz bezel yang boleh diterima, tepi rata, model kamera bulat di bahagian belakang dan kamera hadapan 8 megapiksel yang ditetapkan apabila tablet dipegang dalam mod landskap.

Berukuran 6.9mm dan berat kira-kira 509 gram, tablet ini sangat ringan dan boleh dimuatkan dalam hampir mana-mana beg.

Kerangka diperbuat daripada aluminium dan anda boleh memilih warna kesukaan anda iaitu warna pink gold atau dark gray. Tablet ini bersaiz sempurna, cukup baik sehingga anda boleh memegangnya dengan satu tangan dan membaca e-Buku pada aplikasi selama berjam-jam tanpa rasa terganggu.

Butang kuasa diletakkan dengan mudah di sebelah kanan tablet, tepat di atas butang volume. Tab A8 tidak mempunyai sebarang jenis biometrik atau pengimbas cap jari, tetapi ia tidaklah menjadi isu yang besar jika ia digunakan untuk tujuan pembelajaran anak-anak.

Model asas hanya mempunyai storan 32GB, tetapi ia menyokong pengembangan storan kad microSD. Terdapat bicu fon kepala  di sudut bulat tablet. Akhir sekali, anda akan melihat satu port USB-C untuk pengecasan dan data pada bahagian bawah tablet.

Bahagian hadapan tablet dikuasai oleh LCD TFT 10.5 inci, 1920 x 1200 px yang terang dan sesuai untuk digunakan di dalam rumah. Saya menonton Muzik Video di laman Youtube pada paparan 10.5-inci Tab A8, di mana ia kelihatan hebat dengan warna-warna terang. Sudah cukup baik, pada range harga ini, sukar menjangkakan lebih lagi dari tablet ini.

Galaxy Tab A8 sememangnya sesuai jika anda mahu untuk berhibur menonton video kegemaran, melakukan sedikit tugas kecil mahupun untuk bacaaan. Ini tidak mungkin akan menggantikan komputer riba anda pada bila-bila masa.

Dengan pemproses Octa-Core, 2GHz dan 3GB RAM mungkin tidak menjadikannya tablet terpantas di pasaran namun itu tidak bermakna ia tidak mampu untuk membuat tugas di Dokumen Google atau aplikasi paling popular tidak berjalan baik dengannya. Saya merasakan Samsung sudah menjangkakan siapa yang benar-benar harus membeli tablet ini . Dari segi pengalaman perisian, antara muka pengguna agak serupa dengan apa yang anda dapat pada telefon Galaxy.

Walau bagaimanapun, ia tidak menyokong stylus, sarung papan kekunci atau perisian desktop DeX Samsung. Bateri 7, 040 mAh bertahan lama dengan sekali cas. Pada masa inilah saya menggunakan Tab A8 terutamanya untuk menonton filem, membaca dan sebagainya. Amat sukar untuk menghabiskan keseluruhan bateri dalam sehari, kerana ini bukan tablet yang mengutamakan aktiviti kerja harian.

Pada sisi negatifnya, kamera Tab A8 adalah sederhana. Terdapat kamera lima megapiksel di bahagian belakang dan lapan megapiksel di hadapan. Tiada apa-apa untuk ditulis tentang kamera belakang, tetapi kamera 8MP yang menghadap ke hadapan sesuai untuk panggilan video tetapi tidak memberikan kualiti tahap profesional.

Untuk menjalankan pelbagai tugas pada masa yang sama dengan lebih mudah dan berkuasa, anda boleh membahagikan skrin anda dan menggunakan dua aplikasi bersebelahan, dan menambah tetingkap pop-up dengan Multi-Active Window. Jika anda berada di dalam kuliah, anda boleh berbincang dengan rakan sekelas secara serentak, mencatat nota dan meneliti pembentangan sekaligus. Dan apabila melayari internet, hanya seret pautan dari tetingkap semasa anda ke tepi skrin untuk membuat skrin pisah. Ciri Drag & Split secara automatik membuka tetingkap pelayar internet kedua untuk pengalaman melayar web yang lebih dinamik.

Galaxy Tab A8 (Wi-Fi 3+32GB) kini boleh didapati dengan harga runcit yang disarankan berharga RM999. Mulai sekarang hingga 28 Februari 2022, pembeli boleh menikmati hadiah percuma dengan pembelian: satu Clear Edge Cover 7 bernilai RM99 dan pelan perlindungan Samsung Care+ setahun bernilai RM110.

Untuk maklumat lebih lanjut, sila layari: www.samsung.com/my/tablets/galaxy-tab-a/
Untuk maklumat lanjut mengenai promosi, sila layari: www.samsung.com/my/offer/mobile/galaxy-tab-a8-launch/

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aaron Aziz Perlu Jalani Pembedahan, Rakan Selebriti & Peminat Titip Doa Kesembuhan

Pelakon popular, Dato Aaron Aziz berkongsi keadaan kesihatan terkini yang memerlukannya menjalani pembedahan berikutan menghidap penyakit radang tulang leher atau juga dikenali sebagai cervical spondylosis.

Berita itu dikongsi sendiri oleh Aaron di Instagram yang memberitahu perlu menjalani pembedahan dan harus mengambil cuti sakit selama 2 bulan. Namun, dia terpaksa menolak untuk berbuat demikian disebabkan kesibukan kerja.

“90 minit dalam benda ni. Doktor kata saya perlu pembedahan dan perlu mengambil cuti sakit selama 2 bulan. Tapi tak boleh sebab banyak ongoing projects sekarang ni.”-dedah Aaron

Tambahnya lagi, buat ketika ini dia hanya menggunakan ubat untuk menghilangkan rasa sakit dan akui bekerja dalam keadaan tersebut.

“Jadi buat masa sekarang saya hanya menggunakan ubat untuk menghilangkan rasa sakit. Bekerja dalam kesakitan. Hanya Allah tahu apa saya rasa.

Korang tengok abang senyum sana ketawa sini tapi korang tak nampak bila hati abang menangis kesakitan. Doktor kata tumor semakin besar”- katanya lagi

A post shared by Aaron Aziz (@aarondwiaziz)

Ruangan komen di posting yang dimuatnaik oleh Aaron  itu turut disusuli dengan komen rakan selebriti dan peminat yang mendoakan agar aktor ini diberikan kesembuhan dengan segera.

Sekadar info, radang tulang leher atau nama saintifiknya cervival sponcylosis adalah keadaan yang biasa degeneratif (proses penuaan tulang) yang menjejaskan tulang belakang serviks (tengkuk).

Dalam kebanyakan kes, cervical spondylosis berlaku apabila cakera intervertebral menjadi nipis dengan usia atau kesan kecederaan seperti kemalangan beberapa tahun sebelumnya.


Gara-Gara Alami Masalah Kulit Wajah, Nana Mahazan Menangis Setiap Hari

Selebriti yang kini bergelar usahawan, Nana Mahazan mendedahkan dirinya pernah menangis setiap hari gara-gara mengalami masalah kulit wajah yang serius suatu ketika dahulu.

Menurut Nana atau nama sebenarnya Nurul Hana Che Mahazan, berikutan masalah tersebut dia hilang keyakinan diri. Namun, dalam masa yang sama dia bersyukur kerana mempunyai suami, Mohammad Raqeem Brian yang sering memberikan kata-kata semangat tanpa pernah rasa jemu.

“Saya sendiri tahu bagaimana diselubungi perasaan sedih kerana tiada keyakinan diri. Saya boleh faham fasal pergelutan mereka yang diburu keresahan sebab kulit wajah teruk.

“Ironinya saya melalui fasa itu pada tahun 2017. Saya alami masalah kulit ‘breakout’ atau timbul jerawat dan bintik merah kerana pori tersumbat dek pelbagai masalah melanda. Suami saya sendiri menjadi saksi paling dekat melihat saya ada dalam keadaan paling dasyat itu.

“Masa itu, saya akan tengok cermin sambil menangis setiap hari. Suami juga yang selalu suntik semangat tanpa gagal untuk saya cuba tips atau produk itu ini. Dialah penyokong setia menerima kelebihan dan kekurangan diri. Dia juga tulang belakang di sebalik kejayaan saya. Kalau ada pepatah di sebalik kejayaan lelaki ada wanita di belakangnya. Tapi kes saya, jadi sebaliknya,” katanya.

Lantaran itu, Nana nekad untuk bangkit dengan mencuba pelbagai jenis produk kulit selama lebih dari setahun. Hasilnya wajah Nana berjaya mengalami perubahan dan terlintas untuk memasarkan rangkaian jenama produk penjagaan kulit sendiri pada tahun 2020.

A post shared by Nana Mahazan Beauty (@nanamahazanbeauty)

“Akhirnya saya bertemu dengan produk yang serasi dengan kulit wajah. Itupun selepas mencuba pelbagai produk. Selepas bertemu yang serasi, saya tidak lagi culas soal menjaga muka. Masalahnya produk itu harganya sangat mahal.

“Situasi itu (harga produk mahal) menjadi titik tolak untuk saya cuba hasilkan produk seumpama dengan harga berpatutan. Saya memilih buah kiwi yang dianggap sebagai ‘superfood’ dengan banyak khasiat dan nutrisi. Ia mempunyai sumber vitamin C lebih bagus berbanding oren.

“Ia juga bagus untuk merawat kulit muka. Tambahan pula ia menjadi buah kegemaran saya dan keluarga. Rangkaian produk ini mempunyai sijil halal Jabatan Kemajuan Islam Malaysia (JAKIM), lulus Kementerian Kesihatan (KKM) dan harga ‘rakyat’,” katanya lagi

Mengenai kerjaya seni, sekalipun tidak terarah menyanyi atau berlakon seiring dengan platform pertandingan Akademi Fantasia musim pertama yang memperkenalkan namanya,Nana tetap optimis dan sedar ruang. Bermula dengan peluang menjadi penyampai radio,Nana seterusnya meneroka dunia pengacaraan.

Malah, Nana sendiri pernah mencuri kesempatan bergelar pelakon. Tapi sedar bakatnya mungkin tidak hebat seperti pelakon lain, fokusnya kembali kekal menjual ‘suara’ sebagai hos.

“Saya percaya sekalipun pintu dunia seni yang membuka jalan dan pintu rezeki, jaminan itu belum tentu selamanya. Jadi saya percaya apa yang tertulis membuka 1001 rahsia dan hikmah. Namun sesungguhnya, Allah sebaik baik perancang.

“Suara yang saya ada dan jaja selama ini biarpun tidak kepada fokus utama menjadi penyanyi atau pelakon, tapi digunakan untuk mengacara dan berceloteh. Tetap ada kaitan, dekat dengan diri atau timbal balik. Tertutup pintu rezeki itu, pasti ada punca lain yang akan dibuka-Nya.

“Malah menjadi artis dan wanita sendiri juga mengajar saya betapa pentingnya menjaga penampilan dan keyakinan. Suka melawa dan bersolek itu perkara biasa. Itu juga antara sebab mengapa saya memilih dunia perniagaan kecantikan menerusi Nana Mahazan Beauty sejak 2018,” katanya yang bertudung sejak tahun lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Comelnya Dia!” – Aina Abdul Teruja Dapat Bersama Dengan Siti Nurhaliza

Impian menjadi realiti, itu antara pengakuan penyanyi dan komposer, Aina Abdul apabila dapat bertemu dan duduk sebaris dengan penyanyi popular tanah air, Dato Sri Siti Nurhaliza.

Menurut Aina, dia berasa sangat teruja apabila dihubungi oleh pihak produksi yang mempelawanya untuk menjadi Juri Juara dan duduk bersebelahan Siti pada konsert minggu kedua Big Stage 2022.

Dedah penyanyi yang popular dengan lagu Sepi ini, pada awalnya dia berasa agak gemuruh untuk bertemu dengan Siti kerana begitu menghormati penyanyi itu. Namun, setelah bersapa dengannya Aina menyifatkan Siti sebagai figura yang mudah didekati.

“Dia punya aura itu lain macam. Saya memang gemuruh bila produksi hubungi saya dan cakap saya perlu jadi juri juara terus saya fikir “Ya Allah aku akan duduk sebelah Tokti”

“Saya takut juga sebab kita belajar lagu dia selama ini macam itu adalah rujukan kita. Sebagai penyanyi, saya tidak tengok penyanyi lain sebab semua lagu dia saya hafal dan dia sangat baik dengan saya. Dia buat saya selesa dan tanya sama ada saya tahu atau tidak mengenai bagaimana penjurian markah dibuat, dia ajar saya, comelnya dia! “ kongsi Aina

Dalam pada itu, Aina berkesempatan untuk berkongsi tips kepada semua peserta rancangan itu untuk melawan perasaan gemuruh.

“Buat semua peserta apa yang sering saya lakukan tengok atas dan ingat kita nyanyi untuk siapa kerana itu akan lawan kembali perasaan gemuruh” katanya

Pesan Aina, meskipun mereka berada di dalam sebuah pertandingan, kesihatan harus diutamakan dan tidak perlu memaksa diri sekiranya berada dalam keadaan tidak sihat apatah lagi ketika wabak COVID-19 sedang melanda dunia.

“Bagi saya kita kena lihat pada diri kita sendiri. Kalau kita rasa tak boleh lakukannya, jadi jangan lakukannya. Sesetengah peserta yang kena kuarantin kita memang tak boleh nak elak tetapi dalam pertandingan bagi saya kekuatan mental juga adalah penting itu yang saya pegang dari dulu” katanya lagi menutup bicara

Aina ditemui Murai.my di sidang media konsert minggu kedua Big Stage 2022 di Pusat Konvensyen Antarabangsa Putrajaya (PICC) pada malam Ahad. Dalam konsert itu, Iqbal Zulkefli menepati ramalan menjadi peserta pertama yang tersingkir selepas memperoleh markah terendah dikalangan 10 peserta yang lain. Penyanyi Daniel Chuer pula direhatkan sementara berikutan mengalami masalah kesihatan.


“Ingat Adik Beradik Tadi”- Ramai Seloroh Wajah Bapa Hairul Azreen Mirip Vincent Tan

Pelakon popular, Hairul Azreen kini sering dilihat bersama orang-orang kenamaan antaranya adalah Tan Sri Vincent Tan, yang merupakan Ketua Pegawai Eksekutif Berjaya Group.

Menerusi perkongsian terkini, Hairul dilihat membawa ibu bapanya untuk makan malam bersama Vincent.

“Saya kenalkan Tan Sri Vincent Tan & abah saya Idris Ali”- tulis Hairul ringkas

A post shared by HAIRUL AZREEN IDRIS (@hairulazreen)

Menurut Hairul, usia bapanya kini sudah berusia 71 tahun manakala Vincent pula berumur 70 tahun. Selain itu, Hairul mendedahkan bapanya pernah memegang jawatan sebagai pengurus besar Tenaga Nasional Berhad (TNB) namun sudah lama bersara.

Dalam hantaran itu, ramai rakan artis dan peminat tertarik mengenai  wajah bapa Hairul yang turut mempunyai iras Vincent,

“Adik beradik ke? Muka dekat dekat dah sama” seloroh mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Unik! Jom Lihat Koleksi MARVEL x Pandora, Barang Kemas Yang Diinspirasi Dari Superhero MARVEL Paling Ikonik

Berita baik buat penggemar superhero Marvel! Kini anda boleh mengumpulkan koleksi superhero anda dalam bentuk barang kemas apabila Pandora mengumumkannya kerjasama baharu yang menarik dengan Disney’s Marvel Cinematic Universe. Koleksi pertama MARVEL x Pandora dilancarkan pada 17 Februari dan ia diilhamkan oleh watak ikonik dari MARVEL Universe.

Koleksi ini mempunyai daya tarikan yang mewakili setiap watak dari The Avengers dengan reka bentuk yang sangat rumit itu melambangkan keperibadian dan nilai mereka.

Bekerja rapat dengan Artis MARVEL, Pandora memiliki kepakaran dalam kerja pertukangan dan penggunaan logam, tekstur dan kerja enamel yang sangat terperinci bagi mencipta semula rekabentuk superhero secara realistik untuk rupa yang sebenar.

Filippo Ficarelli dan Francesco Terzo, Pengarah Kreatif Pandora, mengulas,

“Kami terpesona dengan kepahlawanan, kekuatan dan kelemahan The Avengers. Wira ini mendorong kita menggunakan suara kita dan memanfaatkan kuasa kita, tanpa menyembunyikan kelemahan kita, untuk mencipta dunia yang kita ingin lihat. Meraikan apa anda menyokong dan menyuarakan perkara yang anda sukai adalah yang menghubungkan Marvel dan alam semesta Pandora.”

Jom lihat beberapa gambar koleksi barang kemas Marvel X Pandora,

Tunggu apa lagi, ekspresikan cinta anda untuk MARVEL Universe dan tunjukkan pada dunia apa yang anda miliki untuk dengan koleksi MARVEL x Pandora. Koleksi ini boleh didapati di semua butik Pandora bermula hari ini.


Kini Bergelar Pelakon! Iqbal Zulkefli Kagum Dibimbing Zul Ariffin

Selepas teruk dikecam kerana menyertai proram realiti Big Stage 2022, usahawan sensasi, Iqbal Zulkefli mula beralih arah dengan menceburi bidang lakonan. Malah, dia kini sedang menjalani penggambaran di bawah arahan pengarah dan pelakon terkenal, Erma Fatima.

Menurut Iqbal, dia berasa kagum dengan aktor kacak, Zul Ariffin yang banyak membantu menghidupkan wataknya dalam lakonan drama tersebutl

“Saya sangat kagum cara @zul_ariffin bekerjasama dengan saya sebagai orang yang tidak pernah berlakon, beliau banyak bantu hidupkan watak saya. Terhutang budi Zul Ariffin sudi bimbing saya.”- luah Iqbal

A post shared by Ahmad Iqbal Zulkefli (@ahmadiqbalzulkefli)

Tambahnya lagi, dia akan menyertai kelas lakonan bersama pelakon lagenda, Fauzia Datuk Ahmad Daud atau lebih dikenali sebagai Ogy secara peribadi jika berkelapangan.

“Jika ada hari kosong, saya akan ke kursus lakonan dengan @kak_ogy secara personal. Doakan saya dapat buat yang terbaik.”- katanya

Nama Iqbal sebelum ini menjadi kecaman ramai kerana menyertai program realiti Big Stage 2022 dan disifatkan tidak mempunyai bakat nyanyian. Iqbal juga menjadi peserta pertama tersingkir dari program itu selepas mendapat markah yang terendah.


[VIDEO] Saya Minta Maaf, Lepas Ini Tak Masuk Campur Dah”- Puteri Balqis

Pelakon berbakat Puteri Balqis mohon maaf dan tidak lagi mahu masuk campur lagi dengan hal kontroversi yang mengaitkan dirinya dengan Mia Sara. Balqis ditemui ketika sidang akhbar dan tayangan perdana filem Rumah. Tonton video temuramah eksklusif Murai MY dan Balqis di bawah.


“Arini Aku Tumpas”- Fizz Fairuz Disahkan Positif COVID-19

Pelakon popular tanah air, Dato Fizz Fairuz berkongsi khabar mengejutkan apabila dia telah disahkan positif COVID-19.

Menurut Fizz, dia tidak menyangka akhirnya bakal dijangkiti meskipun telah menjaga dirinya sebaik mungkin selama ini. Susulan itu, suami kepada pelakon Datin Almy Nadia ini membuat keputusan untuk mengumumkan keadaan dirinya kerana enggan bersikap mementingkan diri apatah lagi selepas bertemu dengan rakan-rakan.

“Selama 2 tahun aku jaga, tolak segala kemungkinan. Tapi akhirnya tewas jugak. Harini aku disahkan positif COVID-19.

Sebenarnya malas nak update, tapi tak best pulak. Sebelum ni jumpa kawan-kawan kan. So kena inform jugak. Tak nak selfish.” dedah Fizz

Di kesempatan itu, Fizz meminta mereka yang pernah bertemu dengannya baru-baru ini untuk menjalani ujian swab sekiranya mengalami sebarang gejala.

“Setiap pagi buat swab test, ingat contact rapat je..Selepas 6 hari positif. Kepada mereka yang jumpa saya sebelum ni, kalau ada simptom apa-apa pergi la check.

Varian sekarang takde simptom pun. Tau-tau dah positif. Kita jaga, tapi nak kena nasib lah.” katanya

A post shared by Dfizzfairuz 🇲🇾 (@fizzfairuzofficial)

Selain itu, Fizz turut bersyukur kerana isteri dan anak-anak disahkan negatif malah turut berkongsi momen lucu mereka datang mengetuk pintu biliknya sewaktu menjalani kuarantin di rumah.

“Tapi alhamdulillah wife dan anak-anak negatif. Sian my love jaga 4 orang anak selama 7 hari ni. @almynadiaofficial anggap jelah i outstation ye hehehe.

Tapi anak-anak kacau jugak, ketuk pintu assalamualaikum..lepas tu lari hahahaa Cute sangat..hahaa oklah salam day 1 kuarantin”- katanya lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharifah Rose Didakwa Ciplak Jenama & Konsep Usahawan Lain

Di laman Twitter ketika ini hangat memperkatakan mengenai tindakan pelakon Sharifah Rose yang dikatakan telah menciplak sebuah jenama yang telah diusahakan oleh seorang usahawan lain.

Dalam pendedahan tersebut, usahawan yang merupakan pemilik jenama Sekuntom itu meluahkan rasa kecewa kerana bukan sahaja nama malah konsep dan idea yang ditampilkan juga hampir sama. Kesan daripada tindakan tersebut, terdapat pelanggan setia jenama pakaian Sekuntom meluahkan rasa keliru.

“Bila nama brand hampir sama, customer pun konfius. Akhirnya picisan ini tertindas, nak dapat follower 10K pun makan tahun.

“Sekuntom business saya develop dari 2017 rebranding pada tahun 2020.

“Bila teringat nak achieve 10K susah, dapat potential buyer pun susah. Artis baru introduce business sehari dah 1K followers” luah usahawan itu

Difahamkan, pelakon wanita itu baru sahaja melancarkan jenama tersebut dan mula diikuti oleh ramai pengikutnya di laman Instagram.

A post shared by Sharifah Rose Sabrina (@sharifahrose_)

Menjengah ke ruangan komen, rata-rata netizen bersimpati dengan nasib usahawan tersebut malah tidak kurang ada diantara mereka mengecam tindakan Rose.


“Dahsyat Sangat Ke Lakonan Miker?”- Jinggo Tegur Sikap Pelakon ‘Demand’ Bayaran Terlalu Tinggi

Selepas pengarah, Rashid Sibir mendedahkan terdapat pelakon yang meminta bayaran sehingga melebihi gaji pengarah itu sendiri, pelbagai reaksi dari pelbagai pihak turut dilontarkan termasuk Azman Haji Yahya atau lebih dikenali sebagai Jinggo yang meluahkan rasa tidak puas hati terhadap segelintir pelakon yang bersikap angkuh.

Menerusi hantaran di Instagram, Jinggo mempersoalkan kedudukan dan keistimewaan pelakon yang dimaksudkan sehingga sanggup meminta bayaran yang tidak masuk di akal.

“Miker saper? Dahsyat sangat ke lakonan miker? Apa yang special ni? Sampai nak gaji lebih tinggi dari gaji director!”- tegas Jinggo

Tambahnya lagi, dia turut menyifatkan pelakon tersebut bersikap kurang ajar kerana sanggup memutuskan panggilan telefon dengan rakannya itu.

“Sampei kurang ajor letak telipon, Berangan miker ni!! Oghang Peghrok kate..Ajernya Bajang miker ni. Allo Bajang pun tak sebajang miker lah, Podahh!! Boleh jalang lah!! Perasantan lah.- katanya

A post shared by Tok Sidang Jinggo (@jinggo_jspictures)

Baru-baru ini, Rashid meluahkan rasa kecewa dengan ‘permintaan’ pelakon  yang ingin bayaran terlalu tinggi. Rashid juga mempersoalkan sikap pengurus pelakon tersebut yang bersikap angkuh dengan menetapkan syarat bahawa pelakon kendaliannya itu hanya boleh bekerja untuk beberapa jam sahaja dalam sehari.


Megat Rahim Kongsi Pengalaman Dijangkiti COVID-19

Seperti yang diketahui ramai, baru-baru ini salah seorang peserta Big Stage 2022, Megat Rahim telah dijangkiti wabak COVID-19.

Lantaran itu, Megat yang menjalani kuarantin selama 10 hari terpaksa menarik diri daripada membuat persembahan pada konsert minggu pertama program realiti itu sebelum kembali untuk minggu kedua mendendangkan lagu Evo nyanyian asal Joe Flizzow dan SonaOne.

Menurut Megat, dia akui tidak sabar untuk beraksi dan bersama-sama dengan rakan yang lain di dalam Big Stage.Bersyukur kerana tidak mengalami kesan yang serius akiba jangkitan tersebut,  dedah penyanyi berusia 20 tahun ini, dia turut membuat latihan pada setiap hari sepanjang dikuarantin bagi mendapat momentum yang diinginkan.

“Alhamdulillah saya tidak mengalami kesan daripada COVID-19. Suara saya pun tidak terjejas

“masa saya kena kuarantin 10 hari, setiap malam saya berlatih tapi macam yang tokti cakap saya kena keluarkan perwatakan saya kerana perwatakan itu mainkan peranan yang penting” kata Megat kepada Murai.my

Dalam pada itu, Megat turut akui barisan peserta kali ini terdiri daripada mereka yang mempunyai pelbagai latar belakang yang hebat.

“saya teruja dan dalam masa sama ini adalah pertandingan dan minggu pertama saya jadi saya hanya lakukan apa yang termampu dahulu dan akan mengambil kira segala pandangan dan komen dari juri untuk penambahbaikan

“Peserta kali ini semua hebat-hebat sebab masa sound check pun saya tak sabar nak tengok persembahan mereka” katanya lagi

Megat ditemui Murai.my di konsert minggu kedua Big Stage 2022. Dalam konsert itu, Iqbal Zulkefli menjadi peserta pertama yang diumumkan tersingkir.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Natasha Hudson Tidak Setuju Suami Boleh Guna ‘Sentuhan Fizikal Yang Lembut Tetapi Tegas’ Untuk Didik Isteri

Tips mengekalkan keharmonian rumah tangga yang dikeluarkan oleh Timbalan Menteri Pembangunan Wanita, Keluarga dan Masyarakat , Siti Zailah Mohd Yusoff  mengenai para suami boleh menggunakan ‘sentuhan fizikal yang lembut tetapi tegas’ untuk mendidik isteri yang tidak berdisiplin mendapat kritikan sesetengah pihak termasuk pelakon Natasha Hudson.

Menerusi Insta Stories, Natasha berpendapat keganasan boleh menjurus kepada penderaan mental.  Malah, dia menyifatkan terlalu ramai individu kurang bijak yang berfikiran mereka boleh menghukum sesiapa sahaja termasuk isteri sendiri.

“Telalu ramai orang bodoh berfikiran mereka mereka boleh hukum dan menyentuh sesiapa yang mereka suka walaupun isteri sendiri, teman wanita, pasangan, dan sebagainya.”-komen Natasha

Tambah Natasha,  dia berasa sedih dengan penderaan yang dianggap sebagai satu perkara yang kecil.

“Sedih dan lebih menyedihkan apabila penderaan itu tidak disokong atau dilakukan seperti ianya perkara yang kecil.

Keganasan membawa kepada lebih banyak penderaan mental dan ketidakstabilan. Individu narsisistik merasakan mereka boleh lalui perkara seperti ini dengan mudah.”-katanya lagi

Selain Natasha, tips yang dikongsikan oleh Timbalan menteri itu turut mendapat kritikan oleh Ahli Permatang Pauh, Nurul Izzah Anwar yang menyatakan nasihat Siti Zailah itu adalah sesuatu yang ‘merugikan’.


Termasuk Gangguan Seksual! Ebit Lew Didakwa Ke Mahkamah Atas 11 Pertuduhan

Pendakwah terkenal, Ustaz Ebit Lew hari ini dihadapkan ke Mahkamah Litar di Pejabat Daerah Tenom selepas berhadapan dengan 11 pertuduhan termasuk berkaitan gangguan seksual.

Memetik laporan Sinar Harian, Ebit tiba di mahkamah jam 9 pagi dengan menaiki sebuah kereta Toyota Vellfire serta ditemani sekumpulan individu lain. Sementara itu, perkarangan Pejabat Daerah Tenom turut dikawal pihak polis sejak awal pagi tadi.

Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan turut dijadualkan akan mengadakan sidang media berhubung kes itu selepas selesai proses pertuduhan terhadap Ebit. Difahamkan, Ebit berada di Sabah ketika ini bagi tujuan kerja-kerja amal.


“Banyaknya Pocong!”-Netizen ‘Kecut Perut’ Lihat Poster Filem Pengabdi Setan 2

Baru-baru ini, poster filem seram Indonesia, Pengabdi Setan 2: Communion telah dikongsikan oleh pengarah filem tersebut, Joko Anwar di media sosial.

Menerusi poster yang dimuatnaik, Joko meminta warganet untuk meneliti poster tersebut dengan lebih dekat dan memberikan jawapan apakah yang telah dilihat oleh mereka.

“Perhatikan betul-betul. Apa yang anda lihat?”-soal Joko

Tinjauan Murai.my di ruangan komen hantaran tersebut mendapati rata-rata daripada mereka meluahkan rasa seram apabila melihat banyak hantu pocong di sebalik tingkap malah ada yang berasa teruja untuk menantikan tayangan filem seram ini kelak.

Sekadar info, filem Pengabdi Setan pertama arahan Joko telah ditayangkan pada 28 September 2017 dan dibintangi oleh Tara Basro, Endy Arfian, dan pelakon Malaysia, Bront Palarae. Filem tersebut telah mencatat rekod sebagai filem terlaris di Indonesia pada tahun 2017 dengan lebih dari 4.2 juta penonton.


10 Selebriti Hollywood Ini Ada Tatu Di Muka, Mempunyai Maksud Mendalam!

Selebriti Hollywood yang membuat tatu di muka bukan lagi menjadi pantang larang malah mereka membuat tatu di wajah bagi menghiasi wajah agar kelihatan lebih sempurna dan menarik. Walaupun ada pihak yang mendakwa tatu di muka boleh memberi kesan buruk kepada kerjaya mereka terutama sekali dalam dunia hiburan. Namun, beberapa selebriti yang bakal kami senaraikan ini langsung tidak ambil kisah dan terus melakar tatu di wajah mereka. Siapakah mereka? Jom kita tengok!

Tatu nampaknya sangat dekat dengan Justin Bieber. Dia juga mempunyai banyak tatu di beberapa bahagian badannya. Namun, tidak ramai yang menyedari bahawa penyanyi ‘Yummy’ itu mempunyai tatu di wajah, khususnya di atas keningnya. Bukan gambar tetapi tulisan “Grace” yang telah diukir oleh pelukis tatu, JonBoy.

Wiz Khalifa mempunyai beberapa tatu di wajahnya termaksud yang sangat bermakna padanya iaitu tulisan ‘Bash’, nama anak lelakinya. Di samping itu, terdapat juga tatu bintang, bulu burung, simbol keamanan, sauh hingga kod muzik yang digambarkan dalam cebisan kecil terutama yang menghiasi bahagian mata dan bahagian pipi kirinya.

Amber Rose mempunyai tatu di bahagian dahi dengan nama kedua-dua anaknya iaitu Slash dan Bash. Tatu itu baru dilakar pada Februari 2020.

Chris Brown juga mempunyai tatu yang unik di bahagian pipi kanannya. Tatu itu menggambarkan kasut Air Jordan. Kali pertama dia menunjukkan tatunya adalah pada Grammy Awards 2020. Tetapi apabila janggut mulai tumbuh, tatu tersebut tidak kelihatan dan tertutup.

Rapper Lil Wayne mempunyai tatu hampir di seluruh bahagian wajahnya. Ini termaksud salib, 9 bintang, simbol tribal, dua air mata, simbol keamanan, roket mini dan beberapa tulisan seperti ‘Fear God’, ‘inisial C’, ‘I Am Music’ dan ‘Misunderstood’.

Tatu Gucci Mane sangat unik di wajahnya. Rapper ini mempunyai tatu aiskrim sejak tahun 2011 lagi. Tatu itu juga mempunyai maksud yang mendalam kepada peminatnya bahawa dia sentiasa cool seperti aiskrim. Comel kan?

Presley Gerbes mempunyai tatu dengan perkataan ‘misunderstood’ di bahagian bahawa mata kanannya. Punca tatu tersebut diukir adalan anak kepada supermodel Cindy Crawford dan Rande Gerber ini sering merasa salah faham di sepanjang hayatnya.

Lil Xan membuat tatu di mukanya bagi mengingati sahabat baiknya, Mac Miller yang telah meninggal dunia pada September 2018 lalu akibat pengambilan dos yang berlebihan. Dia menulis ‘Memento mori’ di bahagian atas keningnya yang membawa maksud ‘ Ingat Kamu Akan Mati’.

Post Malone sememangnya dikenali kerana mempunyai banyak tatu di wajahnya.  Daripada lukisan pedang, kawat berduri dan tulisan ‘Always Tired’. Namun ternyata Post Malone merasakan wajahnya menjadi hodoh sehinggakan dia melukis sesuatu yang lebih cool bagi meningkatkan keyakiran dirinya.

Aaron Carter mengukir tatu di sebahagian wajahnya dan yang paling menarik perhatian adalah satu imej yang kelihatan seperti Medusa. Tatu tersebut terinspirasi dari Rihanna yang menjadi cover untuk majalah GQ 2013 yang lalu.

Itulah antara barisan 10 selebriti Hollywood yang melakar tatu di wajah mereka. Adakah di antara mereka yang menjadi idola anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dimanakah Maruah Anda”- Netizen Kecam Tindakan Kak KM Menyusukan Anak Depan Orang Ramai

Satu perkongsian di laman Instagram milik Liana Rosli atau lebih dikenali sebagai Kak KM telah mendapat perhatian dari netizen.

A post shared by Lianarosli Official (@kmfavourite.testimoni)

Dalam perkongsian tersebut, Kak KM dilihat berkongsikan video menyusukan anaknya ketika sedang makan malam di salah satu restoran mewah. Dengan pakaian yang agak seksi, Kak KM menurunkan separuh bajunya bagi membolehkan anaknya menyusu.

Malah Kak KM turut menjelaskan kepada netizen bahawa video tersebut tidak menampakkan payudaranya dan dia menutup sedikit bahagian payudaranya.

Atas perilaku tersebut, ramai netizen yang mengecam tindakannya. Ada yang mempersoalkan dimanakah maruah Kak KM sehingga sanggup memuat naik video tersebut. Malah ada juga yang mendoakan agar Kak KM mendapat hidayah.


“Macam Korang Ni Hakim”- Damian Mikael Beri Pesanan Padu Kepada “Taksubits”

Baru baru ini pendakwah terkenal, Ebit Lew didakwa di Mahkamah Litar di Pejabat Daerah Tenom, terhadap 11 pertuduhan berkaitan gangguan seksual. Ebit, bagaimanapun mengaku tidak bersalah selepas pertuduhan dibacakan di hadapan Majistret Nur Asyraf Zolhani.

Pertuduhan tersebut telah mendapat perhatian dari Damian Mikhail. Dalam perkongsian di laman Instagram, Damian seolah-olah tujukan kepada taksubits yang dilihat ‘double standard’ dengan pertuduhan yang dikenakan terhadap Hanapi dan juga Ebit Lew.

Mentang-mentang Hanapi sikat tepi, saat dia curang dengan seorang korang kecam gila-gila. Mana hilang ceramah jaga aib, mana hilang sangka baik korang, mana hilang adab dan keislaman korang semua?

Kalau Hanapi seorang dermawan yang berjubah, berkopiah dan berbicara baik-baik, manja-manja pelat budak-budak sikit-sikit, sebak sana sini. Dah tentu lain kan.

Korang ini memang double standard. Mencik!

A post shared by Damian Mikhail 🇲🇾 #theseets (@damianmikhailmusic)

Damian juga turut tujukan kepada taksubits yang sebelum ini mereka menyatakan biar segala urusan diserahkan kepada pihak polis, tetapi setelah sudah cukup bukti taksubit berkata Ebit Liew difitnah. Ini sekaligus menunjukkan taksubit yang solah-olah menukar pendirian.

Bagi Damian, biarlah pihak mangsa untuk mengemukakan bukti dan membela diri. Bagi pihaknya tidak perlu untuk semua membuat sebarang komen dan juga kesimpulan seolah-olah mereka adalah hakim.

Tambahnya, inilah masa untuk mangsa membersihkan namanya dan netizen sepatutnya duduk diam sahaja selagi kes belum selesai.

Untuk makluman, mahkamah menetapkan 20 hingga 23 April depan sebagai tarikh penyerahan dokumen, manakala tarikh perbicaraan ditetapkan pada Jun depan. Ebit dibebaskan dengan jaminan RM1,000 bagi setiap pertuduhan dengan dua penjamin.


“Kalau Aku Golongan Ni, Aku Tampar Diri Sendiri”- Damian Mikhail Anggap Kes Positif Meningkat Sebab Ramai Suka Merayap

Peningkatan kes baharu yang dijangkiti COVID-19 semakin hari semakin meningkat. Terbaru pada 19 February 2022, kes COVID-19 di Malaysia mencecah sebanyak 27,808 kes.

Menerusi perkongsian di Instagram story milik Damian Mikhail, dia memahami jika jangkitan virus terjadi dalam golongan yang terpaksa kerja kerana golongan ini adalah barisan hadapan, bekerja dalam industri berkeperluan dan yang betul-betul penting.

Dia mendoakan golongan ini dipermudahkan segala urusan dan mudah sembuh.

Tambahnya lagi, jika jangkitan yang terjadi disebabkan oleh aktiviti sesetengah golongan yang suka merayap sana sini, beriadah, melepak, tiada penjarakan sosial dan malas menjaga anak dirumah, golongan ini adalah golongan yang mencari penyakit dan sepatutnya positif COVID 19.

Bukan itu sahaja, bagi Damian, golongan ini menyusahkan orang lain dan dia mengharapkan golongan ini tengok muka di cermin dan tampar diri sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Youtuber dan TikToker Popular, Imran Bard Kini Di Pentas Fesyen, Hatta Dolmat Luah Rasa Bangga

Siapa tidak kenal dengan individu yang dikenali dengan nama Imran Bard yang kelakar ini. Baru-baru ini, Imran berjaya memperolehi Silver Button di Youtube miliknya.

Menerusi Instagram miliknya, Imran berkongsikan kepada netizen beberapa gambar dia melakukan ‘cat walk’ ketika pertunjukan fesyen Hatta Dolmat. Ramai yang bangga dan merasa kagum dengan perkongsian tersebut.

Di ruang komen, golongan selebriti dan pereka fesyen terkenal Hatta Dolmat turut meluahkan rasa bangga terhadap Imran.

Hatta menyatakan bahawa semua orang perlu percaya pada impian dan impian Imran selama ini telah tercapai dan menjadi kenyataan.

Percaya pada impian anda dan ia mungkin menjadi kenyataan, percaya pada diri anda dan ia akan menjadi kenyataan! Bangga dengan kau! Patutkah kita berbuat lebih banyak?

Sebagai makluman, Imran atau nama penuhnya Muhammad Al Imran Badaruddin pada awalnya terkenal dengan panggilan Anak Kiriman Heaven melalui laman TikTok, kini miliki seramai 1.3 juta followers! Video-videonya juga kebanyakannya mencecah lebih sejuta penonton!


Siti Nurhaliza & Ajai Sebak Aisha Retno Nyanyikan Lagu Arwah Siti Sarah

Persembahan peserta Big Stage 2022, Aisha Retno membawakan lagu Kesetiaan nyanyian asal Allahyarhamah Siti Sarah dengan baik telah membuatkan ramai penonton berasa sebak.

Malah kedua-dua juri tetap program realiti itu, Dato Sri Siti Nuhaliza dan Ajai juga gagal menahan sebak sehingga dilihat mengalirkan air mata. Menurut Siti, dia berasa terlalu sebak kerana teringatkan pada arwah Sarah.

“Bila saya dengar automatik terus teringat dia, saya tak bolehlah…Arwah penyanyi yang sangat bagus, kerja keras, rendah diri. Bila kita dengar lagu itu, automatik dengar suara dia, saya tak boleh fikir suara orang lain. Tapi dalam penjurian kita kena fokus kepada mereka yang bertanding.

Saya lebih teringat sebab kedua-kedua kami mengandung dalam keadaan COVID-19, mungkin Allah lebih menyayanginya” kata Siti

Bagi Ajai pula yang juga merupakan komposer bagi lagu tersebut mengambil kesempatan untuk mengetuai bacaan doa dan meminta orang ramai dapat sedekahkan Al-Fatihah buat arwah.

Jelas Ajai, tiada sesiapa pun mampu menandingi kehebatan arwah dalam membawakan lagu tersebut. Namun, Ajai memberi gambaran bahawa selaku pelapis dan penyanyi baru, Aisha berjaya menyanyikan lagu itu dengan baik.

“awak mempunyai gaya yang tersendiri, cara awak susun semula dan memang berbeza dari nyanyian asal.

“Tak tahu macam mana saya nak cakap sebab kalau ikutkan memang arwah tiada gantinya cuma kepada generasi kini kenapa tidak? Kita perlu bergerak ke hadapan, awak nyanyi sedap itu je yang saya boleh cakap” komen Ajai kepada Aisha

Dalam sesi sidang media pula, Ajai berasa terharu apabila lagu tersebut telah diberi nafas baharu apatah lagi dibawakan oleh penyanyi generasi kini.

“Pemergian dia bukan nya lama sangat pun masa itu masih baru. Lagu itu banyak memberi kenangan pelbagai perkara sesiapa sahaja yang menyanyikan lagu itu.  Macam yang saya cakap tiada siapa mampu menandingi Arwah tetapi saya sangat suka bila ada generasi kini terutamanya memberikan nafas baharu dalam lagu tersebut.

“Bila awak nak susun semula lagu itu, awak kena susun ikut kemampuan awak yang sedap. Jadi ada beberapa bahagian tadi yang Aisha buat sedap dan saya boleh cakap sebaris dengan arwah punya penyampaian tetapi sebak itu saya memang tak boleh kawal. Kami rapat sebagai rakan cuma ini adalah rezeki arwah bila Malaysia, Indonesia, Brunei dapat doakannya” katanya lagi

Dalam konsert minggu ketiga itu, Aisha berjaya memperoleh markah tertinggi sebanyak 82.0%
manakala penyanyi Liaa Aziz diumumkan sebagai peserta kedua tersingkir dari Big Stage selepas mendapat markah undian atas talian terendah di belakang Sofiaa Marieylla dan Megat Rahim.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharifah Rose Mohon Maaf, Tiada Niat Ciplak Jenama Lain

Selepas Sharifah Rose teruk dikecam netizen yang dikatakan telah menciplak sebuah jenama yang telah diusahakan oleh seorang usahawan lain, pelakon ini memberitahu  dia sedia maklum akan mengenainya.

Dalam penjelasannya di laman Twitter, Rose menyifatkan bahawa pemilihan nama ‘Sekuntum’ ini sangat dekat dengan dirinya kerana ia adalah panggilan keluarga sejak kecil.

“Pada awal pemilihan nama untuk syarikat kajian sudah pasti dijalankan. Cuma saya hanya tahu kewujudan jenama Rose selepas melancarkan teaser di IG. Juga, perkataan ‘Sekuntum’ ini sangat dekat di hati Rose kerana ia adalah panggilan keluarga untuk Rose sejak kecil lagi.” dedahnya

Di kesempatan itu, Rose turut membuat permohonan maaf sekiranya dianggap telah mencetuskan kekeliruan dan tidak berniat untuk melukakan hati mana-mana pihak.

“Buat masa ini, sekali lagi, dengan rasa rendah diri, ingin memohon maaf sekiranya Rose dianggap mencetuskan kekeliruan dan tentunya sebelum memelukan bisnes kajian telah dilakukan oleh team saya.

Checklist untuk mendaftar syarikat juga telah dibuat dan jujurnya kami telah pun mendaftar website syarikat www.sekuntum.com pada bulan September lalu.

Mana mungkin kami akan meneruskan proses ini jikalau benar tuduhan yang ditujukan kepada kami. Saya tidak berniat untuk melukakan hati mana-mana pihak.”- katanya

Akuinya, dia telah mengambil iktibar dari isu yang berlaku untuk dijadikan pengajaran buat diri dan perniagaannya. Malah, dia menerima segala maklum balas untuk diperbaiki kelak.

“Sejujurnya, Rose telahpun mengambil iktibar dari isu ini untuk dijadikan pengajaran buat diri dan perniagaan Rose. Dan saya terima segala feedback, baik atau buruk. Kerana dengan cara itu sahaja saya dapat  belajar dan berkembang”- katanya lagi

Sebelum ini, Murai.my melaporkan usahawan yang merupakan pemilik jenama Sekuntom meluahkan rasa kecewa kerana bukan sahaja nama, malah konsep dan idea yang ditampilkan Rose juga hampir sama dengannya.


‘Ada Hati Nak Saman Saya’ – Chef Wan Selar Tindakan Bekas Menantu, Nasihat Hentikan Drama!

Cef selebriti terkenal tanah air Datuk Redzuawan Ismail atau lebih mesra dikenali sebagai Chef Wan, berkongsi rasa hampa di Instagram terhadap bekas menantunya Shikin Maembong.

Sebelum ini, cef tersohor negara ini pernah menasihati bekas menantu dan anak lelakinya Mohd Nadzri yang membabitkan isu cucu perempuannya Putri Arianna Natasya.

Namun niat baik dan nasihat yang diberi Cef Wan, di balas dengan surat tuntutan saman yang di hantar oleh pihak peguam yang mewakili bekas menantunya itu baru-baru ini.

“Bekas isteri anak lelaki saya, Shikin Maembong melalui peguam dia hantar saya surat saman malu konon beberapa bulan lalu, saya tegur dia dan anak saya Nadzri bergaduh pasal anak itu adalah salah. Terutama hak bapa mau pun ibu adalah sama ke atas anak itu.” Jelasnya

Dalam muat naik Cef Wan di Instagram menjelaskan, dirinya dan anak lelakinya pernah hampir lebih dari setahun tidak dapat bertemu dengan Arianna, kerana bekas menantunya itu tidak berpuas hati berikutan isu urusan nafkah anak.

Dalam pada itu, Cef Wan juga menyifatkan tindakan bekas menantunya itu seolah-olah tidak mengenang jasa dan pengorbanan yang pernah dilakukan.

“Kerana dendam tak puas hati pasal urusan nafkah anak, dia guna cara ini sebagai jalan untuk kenakan dia (Nadzri) dan ia juga beri kesan pada saya untuk berjumpa dengan Ariana. Letih saya nak melayan drama dia ini pun.

Tak malu ke semasa susah, saya lah juga keluar untuk dia dan Ariana selesaikan semua bil hospital dan macam-macam lagi. Sebagai bekas bapa mertua jika saya nasihat dia supaya jangan buat perkara-perkara macam tu salah ke?

Kita orang tua nasihat baik-baik tanpa pergi mahkamah untuk lawan hak penjagaan anak. Ramai orang bercerai kongsi jaga anak itu. Ini tak kasi jumpa sampai hampir lebih dari setahun kerana nak main drama dia. Kasihan anak itu dihalang mendapat kasih sayang seorang ayah.” Luahnya

Cef selebriti ini juga mengatakan perbuatan bekas menantunya itu menuntut bayaran saman malu sebanyak RM1 juta hanyalah tindakan yang bodoh dan menunjukan seolah-olah wanita tersebut seperti terdesak.

“Dia tak malu ke ada hati nak saman saya nasihat baik-baik untuk kedua belah pihak? Miskin sangat ke nak saman saya 1 juta? Kasihan rasa pahit di dalam.. Terdesak sangat ke?

Kita semua dah ‘move on’ pun! Bodoh sangat nak lawan sebab seorang anak pun. Anda dah lupa ke yang anda dah cukup malukan saya? Kasihan kan anak tu sudah lah!” Tegasnya

Untuk rekod anak cef selebriti ini, Mohd Nadzri Redzuawan berkahwin dengan Shikin Maembong pada tahun 2014 dan berpisah pada tahun 2016. Dan hasil perkongsian hidup, mereka dikurniakan seorang anak perempuan Putri Arianna Natasya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shikin Maembong Nafi Chef Wan Taja Perkahwinan Bersama Bekas Suami

Susulan pendedahan Datuk Redzuawan Ismail atau lebih dikenali ramai sebagai Cef Wan menerima surat saman daripada Shikin Maembong, bekas menantunya itu tampil menjawab salah satu tuduhan daripadanya.

Menurut Shikin menerusi ruangan Insta-story pada Ahad, dia menafikan bahawa perkahwinannya bersama bekas suami, Cef Riz telah ditaja oleh Wan. Tegas kakak kepada pelakon adik-beradik, Emma dan Chacha Maembong itu, perkahwinan mereka menggunakan 100 peratus hasil pendapatan perniagaan yang dijalankan bersama.

“Saya ini bukannya sejenis yang suka mengaibkan atau bercerita tentang peribadi saya dekat Instagram tetapi memandangkan keadaan memaksa saya kerana sebab ramai yang komen bukan-bukan dekat saya.

“Sebenarnya masa kahwin dengan bekas suami saya, duit perkahwinan kami seratus peratus adalah duit sendiri. Ketika itu saya dan bekas suami buat perniagaan Elken. Kita kumpul duit sendiri dan kahwin guna duit sendiri.

“Memang seratus peratus duit sendiri tiada satu sen pun guna duit bapa mentua saya .

“Apa yang dia post adalah fitnah dan saya rasa semua kena tahu hal yang sebenar,” dedah Shikin

Terdahulu, Wan meluahkan rasa kecewa apabila menerima notis tuntutan mahkamah yang menyatakan Shikin ingin mengambil tindakan saman malu terhadapnya berikutan tindakan Wan mendedahkan isu mengenai rumahtangganya bersama Riz secara terbuka.

“Letih saya nak melayan drama dia ini pun. Tak rasa malu ke semasa susah saya juga yang ke sana dan sini untuk dia dan Arriana, jelaskan semua bil hospital dan macam-macam lagi.

“Sebagai bekas bapa mertua jika saya nasihat dia supaya jangan buat perkara-perkara macam itu salah ke?

“Kita orang tua nasihat yang baik-baik tanpa perlu pergi ke mahkamah untuk lawan hak penjagaan anak” katanya

“Kau lupa ke jasa aku susah payah kahwin kan kau berdua guna duit saya 100 peratus?” tulis Wan

Untuk rekod, Riz atau nama sebenarnya Mohd Nadzri Redzuwan, telah mendirikan rumahtangga dengan Shikin pada 2014 sebelum bercerai dua tahun berikutnya. Hasil perkahwinan, mereka dikurniakan seorang anak perempuan, Arriana Natasha.


“Cik Yam Nak Dapat Adik Dah!”- Fizo Omar Teruja Isteri Buat Kejutan Dedah Sedang Hamil

Pelakon, Fizo Omar mengumumkan khabar gembira apabila isterinya, Fazeera Nazri kini ‘berbadan dua’ selepas mendirikan rumah tangga pada Oktober tahun lalu.

Menerusi video yang dimuatnaik di Instagram, Fizo memberitahu dia rasa terkejut dan teruja melihat keputusan ujian kehamilan yang menujukkan isterinya sedang hamil.

“Muka abe joe terkejut + terkedu + super excited. Ye la baru sebulan kahwin tetibe my wife tunjuk test kit tu dan cakap ‘sayang i positive!’.”- luah Fizo

Tambahnya lagi, dia turut menitipkan rasa syukur bahawa anak sulungnya bakal mendapat seorang adik dan menitipkan doa agar bayi dalam kandungan isterinya itu dipelihara dan dilahirkan menjadi anak yang soleh dan solehah.

“Alhamdulillah Syukur, Cik Yam nak dapat adik dah!

Semoga Allah memelihara kandungan ini dan dilahirkan menjadi anak yang soleh/solehah yang akan membawa daddy dan ummie ke syurga. Ameen.”- katanya lagi

Untuk rekod, Fizo atau nama sebenarnya Wan Hafizol Wan Omar pernah berkahwin dengan usahawan, Mawar Karim pada November 2013 namun bercerai pada Julai 2019. Hasil perkongsian hidup mereka dikurniakan seorang cahaya mata perempuan bernama Wan Maryam yang kini berusia lima tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Suami Tak Rasa Apa Ke”- Kak KM Dikecam Lakukan ‘Drop Challenge’ Di Hadapan Rakan Suami

Selepas tular video Liana Rosli atau lebih dikenali sebagai Kak KM menyusukan anaknya ketika sedang  menikmati makan malam di sebuah restoran mewah, kini netizen mengecam tindakannya yang melakukan drop challenge di hadapan rakan-rakan suami.

A post shared by SWEETDARA KAKKM (@sweetdara_kakkm)

Rata-rata netizen yang menonton video tersebut tampil mengecam tindakan Kak KM yang dilihat agak melampau dan tidak menjaga batas sebagai seorang wanita , malah ada yang turut mendoakan agar anak kepada pelakon Normah Damanhuri ini diberikan hidayah.

“Kawan-kawan suami pun tengokkan je..Allah. No komen lebih takut”

“Semoga kakak sekeluarga diberi hidayah” komen mereka

Terdahulu, Kak KM  dikecam netizen selepas berkongsi video menyusukan anaknya ketika sedang makan malam di salah satu restoran mewah. Wanita itu kemudian menjelaskan kepada netizen bahawa video tersebut tidak menampakkan payudaranya dan menutup sebahagian daripadanya.


Zulin Aziz Akui Tak Pernah Putus Asa Cari Pasangan Hidup Meski Pernah Ditipu Berkali-Kali

Pelakon dan pengacara jelita dan serba boleh, Zulin Aziz kini sah bergelar isteri kepada Farhan Norzaini dengan sekali lafaz dalam majlis akad nikah yang berlangsung di Masjid Negara, Kuala Lumpur pada 20 Februari 2022 semalam.

Jalan cerita setiap insan dalam soal jodoh tidak pernah sama, begitu juga dengan nasib wanita jelita ini yang pernah kecundang dalam percintaan.

Dalam muat naik Zulin di Instagram nya, pelakon ini berkongsi dirinya pernah ditipu dan disakiti berkali-kali sebelum bertemu dengan suaminya. Meski melalui pengalaman yang pahit dalam soal jodoh, namun Zulin tetap bersangka baik dengan Sang Pencipta.

“Aku lalui jalan-jalan sukar dalam memilih pasangan. Menangis, disakiti, ditipu berkali-kali. Diketawakan…

Tapi aku tak pernah putus asa dan sentiasa bersangka baik dengan Allah. Allah telah selamatkan aku dari perkara yang aku tak tahu.

20/2/2022. Akhirnya aku disatukan dengan jodohku. Atas izinNya, TakdirNya, Allahuakhbar!

Bagaimana aku mampu menahan air mata, terlalu banyak yang aku tempuhi.

Sabar itu indah. Percayalah.. Sabar itu punya hikmah yang kau tak pernah terbayangkan.

Alhamdulillah. Terima kasih atas doa-doa kalian.” Tulisnya

Melihat muat naik pelakon jelita tersebut, ramai rakan artis dan peminat membanjiri ruangan komen posting tersebut dengan ucapan dan doa buat pengantin baru.

“Selamat pengantin baru dik @zulinaziz” ucap Datin Almy Nadia

“Alhamdulillah Alhamdulillah tahniah sayang @zulinaziz” titip Iesya Toh

Tahniah buat Zulin Aziz dan pasangan, semoga berbahagia sehingga jannahNya dan dikurniakan zuriat yang soleh dan solehah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


PU Riz Kini Bergelar Pensyarah!

Seperti rezeki kelahiran anak sulungnya, pelakon dan pendakwah bebas Pencetus Ummah (PU) Riz kini bergelar pensyarah di Kolej Antarabangsa Inovatif.

Pendedahan tersebut diketahui ramai menerusi sebuah perjanjian persefahaman (MoU) telah ditandatangani di antara dekan Fakulti Pengajian Antarabangsa, Fikri bin Hasbi dan Riz  pada 17 Februari lalu.  Difahamkan ia adalah bertujuan untuk memperkasa bidang baharu, Diploma Pengurusan Haji dan Umrah yang dilihat relevan pada masa kini berdasarkan peningkatan jemaah haji dan umrah saban tahun.

Malah, menurut Riz program seperti ini adalah sangat penting untuk diiktiraf di peringkat yang lebih tinggi memandangkan ia mempunyai keperluan serta permintaan yang tinggi dari umat Islam sendiri.

“Haji dan umrah merupakan salah satu ibadah yang menjadi tuntutan agama dan sepatutnya bidang seperti ini perlu diperkasa dan disambut baik seperti kewujudan bidang pelancongan dalam sistem pendidikan tinggi di Malaysia.” kata Riz

Riz kini merupakan sebahagian besar daripada keluarga kolej tersebut dan menjawat sebagai pensyarah kanan Pengurusan Haji dan Umrah bersama rakannya PU Amin yang telah bersama mereka sejak beberapa tahun yang lalu. Dalam pada itu, perhatian turut diberikan kepada YEG Academy (M) Sdn Bhd yang menjadi  rakan strategik industri bagi menguruskan kelancaran tadbir urus pengajian.

Terkenal dengan tagline #jangansalahpilihbidang, untuk rekod YEG Academy merupakan sebuah platform pendidikan dan kerjaya yang sentiasa menyokong jalinan kerjasama seperti ini supaya usaha memperkenalkan bidang yang mempunyai pasaran kerjaya yang tinggi pada masa kini dan hadapan dapat diperluaskan lagi kepada seluruh masyarakat .

Terdahulu, YEG Academy telah menjalinkan kerjasama dengan ramai selebriti tanah air untuk membantu golongan lepasan SPM sambung belajar ke peringkat lebih tinggi dan memilih karier yang betul. Antaranya seperti Ernie Zakri, Wani Kayrie, MK K-Clique, Faiz Dickie serta ramai lagi.


Pernah Digelar Anjing & Perempuan Murahan, Vivy Yusof Kongsi Mengenai ‘Toksik’ Di Media Sosial

Nama usahawan selebriti terkenal, Datin Vivy Yusof sebelum ini pernah menjadi perhatian selepas syarikat miliknya The dUCK Group dikatakan telah meniru idea beberapa jenama usahawan seperti Soonaru dan Inner Valley. Terkini, Vivy membincangkan mengenai ‘toksik’ yang berlaku dalam media sosial.

Menerusi posting di Instagaram, Vivy menyatakan dia telah menunjukkan kepada rakan beberapa komen yang menyakitkan hati mengenai dirinya. Jelas Vivy, dia tidak menolak apabila perniagaan semakin berkembang semakin ramai pihak yang ingin menjatuhkan orang lain.

“Salah satu perkara yang kami bincangkan mengenai toksik di media sosial. Saya menunjukkan kepadanya beberapa komen menyakitkan mengenai saya. Sebelum anda rasa bimbang (Ibu, saya tahu anda sedang membaca), ia bukanlah perkara besar dan saya sudah terbiasa dengannya. Apabila perniagaan berkembang, lebih ramai orang akan mahu menjatuhkan anda. #realiti”- luah Vivy

Deda Vivy lagi, sebelum ini dia pernah digelar sebagai anjing, dan perempuan murahan oleh netizen malah ada yang mendoakan anak-anaknya akan kelemasan di dalam sungai.

“Mereka berkumpul bersama seperti pembuli. Beberapa komen yang dilemparkan kepada saya sebelum ini adalah seperti ‘anjing’, ‘perempuan murahan’ dan ‘saya harap anak-anak anda lemas dalam sungai’ dan ianya agak menakutkan betapa gelapnya masyarakat.”- dedahnya lagi

Selain itu, pemilik The dUCK Group ini turut menceritakan bahawa dia pernah tampil untuk mempertahankan diri kerana terdapat banyak fitnah mengenainya.  Namun, sebaliknya dia diminta oleh sesetengah pihak untuk berdiam diri.

“Pernah suatu ketika saya mempertahankan diri kerana sudah cukup terlalu banyak kebohongan disebarkan mengenai diri saya. Bagaimana anda hanya berdiam diri dengan banyak fitnah? Saya menunjukkan resit e-mel dan fikir isu itu akan dihentikan.

Hanya mengetahui itu adalah satu kesilapan besar kerana saya sebaliknya diberitahu untuk diam dan pergi mati. Orang ramai tidak mahu kebenaran, mereka mahu drama.”- katanya

A post shared by Vivy Yusof (@vivyyusof)

Bagaimanapun, Vivy bersyukur kerana masih mempunyai kehidupan dan perniagaan yang baik. Malah, keluarga juga yang sangat menyayangi dirinya selain dikelilingi rakan-rakan yang hebat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Dah Macam Opera Cina’ – Ozlynn Tayang Muka Suami Penuh Mekap Bikin Netizen Terhibur

Muat naik terkini di Instagram milik pelakon jelita Ozlynn Wati bersama suaminya Johan, pelawak dan penyampai radio popular menarik perhatian orang ramai di media sosial.

Ozlynn berkongsi foto muka suaminya penuh dengan pemerah pipi mengundang rasa lucu pengguna media sosial, apatah lagi pelakon ini siap berseloroh dengan menyamakan rupa suaminya itu seperti opera Cina.

Menurut Ozlynn, anaknya menggunakan barang mainan mekap untuk menyolek Johan sewaktu suaminya itu tertidur ketika melayan anak di rumah.

“Malas dah nak cakap dengan ‘you’… Tak payah nak ngadu-ngadu dengan ‘I’ habis muka ‘you’.. Pastu nak salahkan ‘I’ beli barang mainan mekap.. Barang anak tu tak salah, anak pun tak salah..

Yang salahnya masa layan bermain-main dengan anak tu kau membuta… Haaa tu makan diaaaaa.. Dah macam opera Cina muka kau! Kau kena ingat anak kau tak ada seni mekap sebab mak dia sendiri tak ada barang mekap sebab mak dia pun tak pandai mekap…

Jadi kau tahan je lah ‘blusher’ satu muka… Pengajaran, lepas ni layan anak kau tak payah nak baring.. Kau duduk.. Kau tu channnn sangat.. Manjang aku hilang kejap jek.. Kau pun hilang keawang awangan!!

Laki siapa macam ni?? Sila tag laki anda” Tulisnya

Melihat foto Johan yang penuh dengan solekan merah jambu termasuklah misai penyampai radio tersebut, buatkan pengguna media sosial luah rasa lucu dan terhibur diruangan komen posting Instagram milik pasangan popular ini.


Peminat Puji Lufya Makin Cantik, Siap Ramai Doa Agar Dapat Jodoh Yang Baik

Transformasi terkini pelakon dan penyanyi jelita, Lufya Omar atau nama sebenarnya Lutfyah Sheikh Omar kelihatan semakin cantik dan berseri. Malah perubahannya itu juga dapat dikesan oleh peminatnya terutama dalam video yang dimuatnaiknya semalam.

Ibu kepada Laana Haura ini berkongsi video yang memaparkan dirinya sebelum dan selepas bertatarias menarik perhatian ramai. Apatah lagi Lufya kelihatan cukup cantik dengan solekan yang menyerlah, sesuai dengan penampilan yang digayakannya.

“Bila ‘mummy’ dah penat masak, basuh kain, cuci poo poo.. Paling menyampah lipat baju.. Kasi can ‘mummy’ melaram sikit ya.

Mekap letop ‘mummy’ dari @measukri yang tak pernah mengecewakan. Sayang sikit ke sayang banyak untuk penampilan ini?” Tulisnya

Melihat penampilan Lufya yang semakin hari semakin cantik dan menarik membuatkan ramai peminat memujinya dan ada juga yang mendoakan agar ibu beranak satu ini bertemu dengan jejaka yang baik untuk diri dan anak perempuannya.

“Perghhh semoga cepat bertemu putera idaman yang sayang gila kat awak dan Haura.. Untung siapa yang dapat Haura dah lah comel dan manja gila”

“Cantiknya….. Tak lama lagi jodoh mai.. Insya Allah”

Memang nampak makin cantik dan meletup ibu Haura ni!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


10 Gaya Clairine Clay Dan Uee, Kelihatan Seperti Kembar!

Clairine Clay kini sudah sah bergelar isteri kepada Joshua Suherman pada 22 Disember 2021 yang lalu. Kemudian, pemilik nama sebenar Clairine Christabel ini mula menceburkan diri di dalam dunia lakonan. Wajah jelitanya menjadi perbualan hangat dan salah satunya adalah dia dikatakan mempunyai rupa paras dan gaya yang sama seperti selebriti popular Korea Selatan, Uee. Menerusi drama ‘Ghost Doctor’ baru-baru ini, Uee telah kembali beraksi selepas berehat selama 3 tahun.

Clairine Clay dan Uee kedua-duanya muncul dengan pakaian hitam semasa keluar melepak di cafe. Kedua-duanya juga mempamerkan senyuman yang manis dengan gaya masing-masing. Clay dengan gaya yang menunjukkan kasutnya manakala Uee pula sibuk bergambar.

Bersama-sama dengan anjing kesayangan masing-masing. Clairine Clay dan Uee menunjukkan keintiman mereka bersama haiwan peliharaan. Clay yang tersenyum riang apabila anjing peliharaannya menciumnya, Uee pula membawa anjing kesayangannya untuk bergambar bersama.

Clairine Clay yang memakai beanie yang agak kelihatan sangat comel. Gadis yang dilahirkan pada 16 Ogos 1995 itu hanya sekali sekala muncul dengan gaya begitu. Manakala Uee agak kerap muncul dengan gaya yang mengenakan topi dalam banyak majlis terutamanya semasa melepak bagi menyembunyikan wajahnya dari tatapan umum.

Clairine Clay dan Uee kedua-duanya berkerjaya yang sama sebagai seorang pelakon. Clay memulakan kerjayanya dalam dunia lakonan pada tahun 2016 dengan membintangi satu filem pendek yang berjudul ‘Directions Our Story’. Sementara Uee telah membintangi berpuluh-puluh drma Korea kerana dia telah berkecimpung dalam dunia lakonan selama 13 tahun dan salah satu dramanya yang berjudul ‘Marriage Contract’.

Sejak kebelakangan ini, rambut Clairine Clay dilihat semakin panjang manakala Uee masih lagi mengekalkan gaya rambutnya dengan gaya paras bahu. Gambar selfie Clay dan Uee dengan pose yang seakan-akan sama ini sangat memukau. Walaupun Uee lebih tua 7 tahun dari Clay namun dia tetap kelihatan comel dan sama seperti Clay.

Clairine Clay pernah memakai cermin mata untuk tujuan berfesyen manakala Uee pula jarang berkongsi fotonya yang mengenakan cermin mata. Tetapi apabila di luar waktu penggambaran, Uee kelihatan memakai cermin mata dengan penampilan yang begitu santai. Sejak kebelakangan ini, ramai yang lebih meminati mengenakan kanta sentuh bagi menyerlahkan lagi penampilan mereka.

Semasa kedua-duanya berambut panjang, Clairine Clay dan Uee muncul dengan gaya rambut mereka yang sering diikat ‘ekor kuda’. Clay sering muncul dengan gaya rambut kerinting dan Uee pula lebih suka berambut lurus dan kemas. Senyuman Clay dan Uee sekali lagi menunjukkan sisi yang sama.

Semasa bercuti, pakaianlah yang menjadi tunjang utama buat mereka berdua. Foto di atas menunjukkan Clay yang memakai gaun yang bertali di bahu manakala Uee memakai gaun panjang lengan pendek cuma kasut yang mereka gayakan berbeza. Clay muncul dengan sandal yang kelihatan lebih santai, Uee pula lebih gemar mengenakan sneakers.

Tampil serba hitam, Clairine Clay dan Uee secara tidak sengaja mempamerkan gaya yang sama. Clay kelihatan menongkat dagu sambil tersenyum ke arah kamera dan Uee menongkat kepalanya dengan pandangan seperti termenung yang tidak menghiraukan kamera.

Gaya Clairine Clay dan Uee yang kedua-duanya tersenyum dengan gaya rambut pendek, sekali lagi menunjukkan persamaan yang jelas antara mereka. Beberapa persamaan antara Clay dan Uee ini bermula dari rupa paras, gaya, bentuk badan hinggalah kerjaya mereka.

Hanya yang berbeza adalah Uee masih bujang. Apa pendapat anda, mereka kelihatan serupa bukan?


“Such A Liar!” – Chef Wan Hilang Sabar, Anggap Sikap Shikin Maembong Memalukan

Kemelut diantara personaliti masakan terkenal, Datuk Cef Wan dan bekas menantunya, Shikin Maembong terus berpanjangan.

Setelah Shikin menafikan bahawa perkahwinannya bersama bekas suami yang juga personaliti masakan, Cef Riz ditaja oleh Wan, pemilik nama sebenar Redzuawan Ismail itu tampil mendedahkan perkara yang sebaliknya.

Tegas Wan, tindakan Shikin menafikan perkara tersebut adalah bohong semata-mata. Menurut Wan, dia telah menaja majlis resepsi anaknya dengan Shikin suatu ketika dahulu di sebuah dewan acara. Jelas Wan lagi, dia masih mempunyai bukti termasuk resit dan saksi mengenai tajaan tersebut.

“Dasar penipu! Saya tanya anak saya semasa resepsi perkahwinan di Ombak Asmara itu jika tidak salah makan malam untuk 100 pax dan segala urusan pelamin siapa yang bayar dan uruskan?

“Saya boleh bawa saya punya saksi-saksi ketika itu macam makcik Florence dan ada beberapa orang lain yang ikut sama untuk bantu saya uruskan majlis itu dan saya yang bayar mereka!

“Saya yakin saya masih boleh cari buku cek itu. Saya tidak fitnah orang kurang bijak ini dengan muka nya yang memualkan kerana menuduh saya sebarangan” katanya

Dedahnya lagi, perkahwinan tersebut ditaja olehnya kerana Riz tidak mempunyai wang yang mencukupi ketika itu malah perkahwinan pertamanya juga ditaja oleh Wan.

“Maafkan anak saya kerana tidak mempunyai wang yang mencukupi berkahwin dengan awak ketika itu( saya tanya dia kau nak kahwin dengan betina ini cukup duit tak?)

“dia jawab tak Pa, jadi saya membuat keputusan untuk membantu dan menguruskan segalanya termasuk perkahwinan pertamanya saya taja 100%.

“Malah saya memilih untuk bantu kedua-dua mereka kahwin  secepat mungkin selepas saya dengar macam-macam cerita di  belakang saya. Wow cepat sungguh kau lupa jasa-jasa aku kahwin kan kau orang atas hasil penat lelah aku bekerja lepas tu mengaku secara terbuka kononnya di FITNAH?” tegur Wan

Sebelum ini, Murai.my melaporkan Shikin menafikan bahawa perkahwinannya bersama Riz telah ditaja oleh Wan. Tegas kakak kepada pelakon adik-beradik, Emma dan Chacha Maembong itu, perkahwinan mereka menggunakan 100 peratus hasil pendapatan perniagaan yang dijalankan bersama. Terdahulu,  Shikin bertindak mengambil tindakan undang-undang terhadap Wan susulan kenyataan yang dikeluarkan cef selebriti itu mengenai dirinya dan Riz sebagai sesuatu yang memalukan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


10 Filem Yang Menampilkan Adegan Seks Yang Sebenar, Bukan Hanya Lakonan Di Depan Kamera

Setakat ini, terdapat banyak filem Hollywood dengan babak yang berahi dan berani. Namun, pasti ramai yang tidak tahu bahawa ada beberapa filem yang menunjukkan adegan seks sebenar yang bukan helah kamera sama sekali.

Berikut kami senaraikan antara filem yang melakukan hubungan seks sebenar di hadapan kamera semasa proses penggambaran. Jom kita tengok!

Tak sangka bukan bahawa senarai filem di atas telah memaparkan babak-babak seks yang sebenar dan bukan hanya lakonan di depan kamera? Adakah anda juga pernah menonton salah satu dari filem di atas?


Liza Hanim Tegur Usahawan Selebriti Menyusu Anak Di Khalayak Ramai

Tindakan usahawan selebriti sensasi menyusukan anak di hadapan khalayak ramai mendapat reaksi dari pelbagai pihak termasuklah penyanyi terkenal Liza Hanim yang tampil memberikan teguran.

Menerusi hantaran di Instagram, Liza menitipkan pesanan bahawa sebagai seorang ibu yang turut menyusukan anak sepenuhnya, dia menyokong tindakan usahawan itu namun menegaskan dia harus menjaga adab sebagai indidividu beragama Islam.

“Saya terpanggil untuk menyuara pendapat. Baru baru ni ternampak gambar seorang usahawan menyusukan anak di khalayak ramai dan ambil gambar.

Sebagai seorang ibu yang menyusukan anak saya sepenuhnya, saya menyokong usahawan ini dalam breastfeeding journeynya.

Namun sebagai seorang saudara di dalam Islam saya memohon tolonglah menjaga adab ketika menyusu di tempat awam.”- pesan Liza

Tambah Liza teguran tersebut diberi bukan kerana dirinya yang berhijab dan usahawan itu sebaliknya namun kehormatan sebagai wanita dan seorang ibu harus dijaga.

“Tetapi kita harus menjaga adab. Aurat harus dijaga. Ini bukan masalah saya berhijab dan beliau free hair. Either way, jaga kehormatan kita sebagai wanita dan ibu.

Jaga kehormatakan kita sebagai wanita. Jaga agama kita Islam. InsyaAllah berkat usaha kita. Murah rezeki kita.”- katanya lagi

A post shared by Liza Hanim (@lizahanim79)

Ruangan komen hantaran milik penyanyi itu turut dipenuhi dengan komen netizen yang bersetuju dengan teguran yang diberikan oleh Liza malah ada yang turut mendoakan agar usahawan itu diberikan hidayah.


Bayi 22/2/22! Kaka Azraff Selamat Lahirkan Anak Kedua

Penyanyi Kaka Azraff berkongsi khabar gembira apabila telah melahirkan anak kedua nya pada tarikh yang cukup cantik pada hari ini, 22 Februari 2022 (22.02.22).

Menerusi laman Twitter nya, Kaka atau nama sebenarnya Nor Atiqa Noor Azraff, 33 meluahkan rasa syukur setelah selamat melahirkan bayi lelaki kedua pada pukul 12.05 tengah malam Isnin di sebuah pusat perubatan di Kuala Lumpur.

“Syukur pada Allah. Im officially a mother of two 💙 22.2.22 00:05AM” tulis Kaka

— Kaka Azraff (@KakaAzraff) February 21, 2022

Di kesempatan itu, Kaka turut berterima kasih kepada suaminya, Adam Adzriff yang sentiasa memberi sokongan dan menjadi pembakar semangat sepanjang mengandungkan cahaya mata kedua nya itu.

“Terima kasih kerana memberi sokongan yang terbaik, penghibur, pemberi motivasi dan doktor separuh masa sepanjang tempoh ini.

“Saya tidak tahu apa jadi tanpa awak. Saya sayangkan awak, bapa kepada dua cahaya mata” kongsi nya lagi

We made it baby! Alhamdulillah syukur. Thank you for being the greatest support system, cheerleader, motivator, part time doctor throughout the journey. I tak tahu apa jadi tanpa you. I love you Daddy of two hihi ❤ pic.twitter.com/rptisEtLK2

— Kaka Azraff (@KakaAzraff) February 22, 2022

Di ruangan komen, rata-rata pengikut pelantun Gila itu membanjiri dengan pelbagai ucapan tahniah serta mendoakan kesihatan Kaka dan bayinya. Untuk rekod, Kaka dan Adam telah mendirikan rumah tangga pada 14 Disember 2018 dan hasil perkahwinan mereka turut dikurniakan seorang anak lelaki, Aslan yang kini berusia 3 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kerana PUBG Mobile, Pelakon Taufiq Hanafi Kenal Bakal Isteri

Pelakon filem Paskal, Taufiq Hanafi baru saja bertunang dengan wanita pilihan hatinya pada 20 Februari 2022 kelmarin. Dalam muat naik terkini Taufiq bersama tunangannya Farah Azrina, menarik perhatian orang ramai di Instagram.

Menerusi muat naik Taufiq di Instagram nya, pelakon ini menitip ucapan terima kasih kepada aplikasi permainan tersebut kerana dari situlah dirinya bertemu dengan bakal isterinya.

Terima kasih @pubgmobileofficial @pubgmobile

Sekarang.. Satu langkah dekat @farahunz” ucapnya

Melihat muat naik Taufiq itu. ramai rakan selebriti, bekas atlet negara dan kenalan membanjiri ruangan komen posting tersebut dengan ucapan tahniah dan mendoakan agar pelakon tersebut segera mendirikan rumahtangga bersama pasangan pilihan.

“Tahniah @taufiqhanafi11” ucap Leong Mun Yee

“Wow! Tahniah!” komen Cik Manggis De Fam


Ketengahkan Tajuk Kandungan Isteri Fizo Omar ‘Made In Janda Baik’, Normala Samsudin Beri Teguran

Bekas personaliti televisyen, Puan Sri Normala Samsudin tampil memberikan teguran terhadap sebuah portal  selepas menyiarkan artikel mengenai pelakon Fizo Omar yang mengumumkan isterinya kini sedang hamil.

Menerusi Insta Stories, Normala  menyifatkan tajuk artikel tersebut seperti keterlaluan biarpun kandungannya adalah tepat.

“Media: Berita itu tak salah, tapi bahasa headline tu keterlaluan..Bersopanlah dalam apa jua situasi”- nasihat Normala

Tambah Normala lagi, dia  turut berharap agar pihak yang terlibat bijak menggunakan bahasa yang baik dan tidak perlu ‘menceduk’ secara total dari sumber asal.

“Saya sangat berharap media yang bijak menggunakan bahasa yang baik dan tidak ada unsur sebegini rupa. Tak perlulah dilabel atau diceduk bulat-bulat dari IG asal.

Sepatutnya media yang terkenal seperti ‘Star’ memberi satu headline yang tidak berunsur lucah, geli bila publik membaca.

Walaupun menulis. Perlu ada kesopanan, jadilah media yang cerdik dan mendidik.”-Tegur Normala


Pelakon Baru Lelaki Buat Hal? Netizen Mahu Mangsa Dedah Perkara Sebenar

Di laman Twitter ketika ini hangat memperkatakan mengenai seorang pelakon baru lelaki yang didakwa telah mencetuskan kontroversi melibatkan seorang wanita.

Menurut wanita tersebut yang turut meletakkan nama pelakon yang dimaksudkan, dia menuntut agar lelaki itu bertanggungjawab atas apa yang telah dilakukan sebelum ini. Malah, dia turut meminta pelakon tersebut yang juga finalis sebuah program realiti untuk berhenti berselindung kerana terdapat ramai mangsa yang tertekan kerana perilakunya itu.

“Bila anda akan bertanggungjawab dengan kesilapan anda? Lari dari masalah tidak akan menjadikan anda lelaki yang lebih baik

“Berhenti bersembunyi di sebalik tirai. Anda membuat ramai orang menderita kerana anda. Sila bertanggungjawab” ciap wanita itu

Bagaimanapun, wanita tersebut enggan menceritakan dengan lebih lanjut mengenainya meski didesak oleh ramai netizen yang lain. Menjengah ke sebuah hantaran akaun kelab peminatnya, mereka tetap menyatakan sokongan dan akan bersama dengan pelakon itu walau apa pun yang terjadi. Sehingga artikel ini ditulis, tiada sebarang maklum balas atau kenyataan dari pelakon itu mengenai dakwaan tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Amat Terkilan’- Fizo Omar Tegur Media Tempatan Tak Beretika

Pelakon dan usahawan terkenal, Fizo Omar memuatnaik tangkap layar tajuk artikel dari media tempatan popular di Instagram nya hari ini mendapat perhatian ramai.

Menurut Fizo, penulisan artikel yang membabitkan isu berita kehamilan isterinya yang dikeluarkan oleh media terkenal itu dilihat sangat tidak beretika.

Malah pelakon ini juga mengatakan disebabkan berita tersebut, seolah-olah mengundang kutukan dan pelbagai reaksi negatif masyarakt terhadap keluarganya dan sekaligus menyebabkan reputasi pelakon ini terjejas sama.

“Demi mengejar rating, sampai mengetepikan etika dan tidak menghormati orang lain. Saya percaya sesiapa sahaja yang menonton video kejutan isteri kepada saya yang memaklumkan bahawasanya dia sudah hamil akan faham apa yang saya maksudkan.

Saya amat terkilan dengan artikel dari pihak @hmetromy yang ‘highlight’ kan ‘made in Janda Baik’ ini seolah-olah mengundang kutukan dari pihak netizan terhadap saya dan keluarga.

Akibat daripada artikel tersebut telah pun menimbulkan pelbagai reaksi negatif dan kotor dari pelbagai pihak dan ini boleh menjejaskan reputasi saya.” Tulisnya

Dalam pada itu, Fizo juga mengatakan dirinya sangat menghargai cara penulisan yang baik dan disertai dengan doa atas berita gembira kehamilan isterinya. Pelakon ini juga memohon maaf atas muat naiknya ini kerana sekadar berkongsi pandangan dan luahan.

“Saya lebih menghargai penulisan yang baik dari pihak @hmetromy dan diiringi doa yang baik diatas berita gembira ini.

Saya memohon maaf sekiranya penulisan saya ini mengguris hati mana-mana pihak. Hanyalah sekadar pandangan dan luahan hati saya.” Luahnya

Untuk rekod, Fizo mendirikan rumahtangga bersama wanita pilihan hatinya, Fazeera Nazri pada bulan Oktober tahun lalu dan pasangan sejoli ini bakal menimang cahaya mata tidak lama lagi.


Michael Ang Terkilan Dituduh Tidak Senonoh Selepas Berkain Batik Untuk Solat

Pengarah terkenal, Michael Ang mendedahkan bahawa dia mendapat kritikan netizen menerusi DM (direct message) di Instagram selepas memuatnaik semula Insta Stories pelakon jelita, Uqasha Senrose yang merakam dirinya sedang solat dengan memakau kain batik.

Menerusi posting di Instagram, Michael terkilan dengan sikap segelintir netizen yang mengutuknya berpakaian tidak senonoh.

“Salam semua. @uqashasenrose2 tak baik sempat eh kau rakam. Kan dah kena kutuk sebab tak berpakaian senonoh. Tak faham la u all i repost ingat kan lawak tapi sebaliknya!”- luah Michael

Di kesempatan itu, Michael turut meminta orang ramai untuk berhenti mengecamnya di Instagram kerana akui tidak pernah mengambil peduli akan segala kutukan tersebut.

“But do i care? Bukan membunuh atau mencuri pun! Hehehe so tak payah la nak DM dan cakap pakaian I tak senonoh ya! Buang masa dan tenaga aje kau orang hantar aku DM sebab I tak kesah!”- katanya lagi


[REVIEW] Ini Yang Anda Dapat Dengan SAMSUNG Galaxy A03 Yang Berharga RM469

Sebelum ini Samsung menawarkan telefon pintar telefon pintar entry-level n Samsung Galaxy A03s yang ternyata harganya begitu murah.  Terbaru, Samsung telah menaik taraf model ini kepada Samsung Galaxy A03 yang menawarkan ciri asas yang disasarkan kepada pengguna ringan.

Harga Samsung Galaxy A03 di Malaysia ialah RM469. Bukan sahaja ia jauh lebih murah, tetapi ia juga ringan dan anggun. Peranti serba baharu yang dilancarkan oleh Samsung baru-baru ini seberat 196 gram sahaja. Jadi, sejauh manakah prestasi telefon ini? Adakah telefon entry-level ini cukup menepati citarasa pengguna pada tahun 2022? Mari ketahui dalam review Samsung Galaxy A03 dari Murai.MY

Telefon ini mempunyai bodi plastik, yang saya rasa tidak perlu disebut lagi kerana ia adalah standard pada semua telefon dalam julat harga ini. Namun Galaxy A03 menampilkan permukaan bertekstur di bahagian belakang, yang membantu memberikan cengkaman yang baik, dan agak menarik kerana keseluruhan binaan terasa sangat kukuh.

Namun terdapat beberapa kekurangan dari telefon pintar ini, antaranya ia tidak mempunyai sensor cap jari, yang merupakan salah satu ciri terdapat pada banyak telefon pintar di luar sana. Manakala di bahagian bawah memuatkan bicu fon kepala 3.5mm, port USB mikro  dan pembesar suara.

Telefon ini mempunyai skrin berukuran 6.5 inci dengan paparan PLS TFT Infinity-V. Jika diteliti pada skrin, tiada keseimbangan pada sempadan bezel, kerana terlihat nipis di bahagian atas dan sisi manakala di bahagian bawah pula lebih tebal sedikit.

Namun harus ingat, ia masih telefon bajet, jadi jika kita harapakan mempunyai skrin tahap ‘gempak’ adalah tidak realistik, tetapi bagaimanapun, memandangkan harga begitu rendah, saya berpuas hati dengan skrin yang itu.

Paparannya terang, warna dan ketajaman juga boleh diterima. Saya tidak mempunyai sebarang masalah membaca setiap hari dan menonton beberapa video YouTube juga memuaskan.

Ini antara spesifikasi penuh untuk Samsung Galaxy A03:

Samsung Galaxy A03 mempunyai dwi-kamera belakang 48MP, F1.8 + sensor kedalaman 2MP, F2.4 dan kamera hadapan 5MP. Perkara baik yang saya suka tentang reka bentuk kameranya ialah ia tidaklah mempunyai banyak kamera di bahagian belakang seperti yang kita lihat pada telefon lain yang berharga sama.  Ini kerana,  walaupun mereka mempunyai kamera tambahan, kebiasaanya tidak berfungsi dengan baik pada telefon bajet.

Apabila bercakap tentang kualiti kamera, gambar yang diambil dengan Galaxy A03 agak ‘biasa-biasa dan bukan untuk golongan profesional. Video dari Galaxy A03 juga sederhana, tapi memadai untuk membuat panggilan video. Saya berpendapat warga emas dan pelajar, akan membeli telefon ini.

Walaubagaimanapun, dengan kamera utama 48MP F1.8, anda boleh mengambil foto dan video resolusi tinggi tidak mengira waktu, termasuk pada waktu malam. Dengan kamera kedalaman 2MP F2.4, anda boleh memberi lebih fokus kepada subjek imej dan menyesuaikan bagaimana kabur anda mahu latar belakang menjadi dengan Protrait Mode.

Untuk gaming, peranti ini mampu bermain permainan ringan dengan agak lancar. Tetapi untuk bermain permainan berat, seperti PUBG Mobile, telefon tidak sepatutnya menjadi telefon pilihan anda. Telefon ini menyediakan fps yang boleh dimainkan dalam tetapan paling rendah.

Hayat bateri adalah salah satu perkara menarik Samsung Galaxy A03. 5000 mAhnya mampu digunakan lebih daripada sehari dengan mudah. Bagi pengguna ringan, saya tidak akan terkejut jika peranti tidak perlu dicas walaupun 2-3 hari.

Satu kelemahan ialah pengecasan telefon mengambil masa yang lama kerana ia datang dengan hanya pengecas 7.75W. Ia mengambil masa sedikit lebih lama untuk mengecas penuh.

Kesimpulannya, Galaxy A03 adalah sesuai untuk seseorang yang mempunyai bajet yang terhad yang hanya mahukan telefon untuk tugas asas sehari-hari mereka seperti melayari internet, menggunakan media sosial, mesej, panggilan, kelas dalam talian dan penstriman video. Jika anda adalah orang itu, maka anda harus membelinya.

Tersedia dalam tiga warna – Hitam, Biru dan Merah – peranti mampu milik ini boleh menjadi milik anda dengan harga runcit disyorkan RM469 untuk 3GB RAM dengan 32GB storan dalaman atau RM549 untuk 4GB RAM dengan 64GB storan dalaman.

Untuk maklumat lebih lanjut tentang Galaxy A03, layari www.samsung.com

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Di Tuduh Skripkan Kena Covid-19, Ini Respon Padu Achey

Pelawak serba boleh yang dikenali ramai, Achey, memaklumkan dirinya positif jangkitan Covid-19 di media sosial semalam. Namun berita yang dimaklumkan itu mendapat komen dan pandangan negatif segelintir pengguna media sosial.

Menerusi perkongsian di Insta-Stories pelawak popular ini, Achey di tuduh dirinya di skrip untuk kena jangkitan virus oleh pengguna media sosial. Namun Achey dengan tegas menafikan tuduhan tersebut dan menjelaskan apa yang berlaku adalah aturan dari Allah S.W.T.

“Seram bava komen kat FB.. Katanya aku telah di #skrip kan kena Covid ni…

Aduh mat.. Aku sebagai rakyat ada benda juga aku tak setuju tentang pemulihan dan kawalan Covid ni..

Tapi mat Covid kalau kau dah kena dia tak kira kau setuju ke tak..

Sakit tak boleh mat… Benda terjadi ni Allah punya aturan..

Semoga Achey segera pulih dan kembali sihat seperti sedia kala.


‘Solat Di Masjid Haram Mekah Adalah Rapat’- Ustaz Abu Syafiq Dedah ‘SOP’ Sebenar Di Tanah Suci

Muat naik pendakwah bebas terkenal tanah air, ustaz Abu Syafiq mengenai penjarakan sosial para jemaah di tanah suci menarik perhatian orang ramai di Instagram nya.

Menurut Abu Syafiq, jemaah yang solat di Masjidil Haram tidak mengamalkan penjarakan sosial seperti yang orang ramai bayangkan. Pendakwah bebas ini mendedahkan hanya di kawasan Kaabah sahaja yang mengamalkan penjarakan kerana di kawasan tersebut merupakan fokus kamera.

“Solat di Masjid Haram Mekah adalah rapat tiada jarak sejak awal lagi. Ini realiti. Hanya di Sahah Ka’abah yang buat Umrah sahaja yang jarak sikit sebab situ fokus kamera.

Ruang solat utama atas, luar dan banyak tempat semua rapat. Ketahuilah sebenarnya rakyat sudah mula sedar. Ini semua hanya permainan beragenda dalam sedikit kebenaran. Hakikatnya solat rapat saf memang diamalkan di Masjid Haram hingga kini.” Dedahnya

Dalam muat naik terkini pendakwah ini, Abu Syafiq mengatakan bahawa jemaah yang tidak menyuntik vaksin penggalak, boleh memasuki masjid di Mekah dan Madinah.

“Realiti. Tanpa vaksin dos penggalak di Mekah dan Madinah boleh masuk masjid. Boleh solat berjemaah. Termasuk masjid-masjid sekitar. Tiada larangan. Polis kata.. Allahumma Taqabbal semoga Allah terima ibadah. Silakan..” Tulisnya


Radin Era Disahkan Positif COVID-19

Tarikh 22.2.22 merupakan tarikh istimewa kepada beberapa orang selebriti yang telah menimang cahaya mata namun tarikh itu juga merupakan dugaan buat penyampai radio dan pengacara Radin yang telah disahkan positif COVID-19.

Menerusi posting di Instagram, Radin atau nama sebenarnya Radin Amir Effendy Ahmad Aruani mendedahkan dia mengalami gejala sakit tekak selepas bangun tidur dan kini badannya mula berasa sengal dan kesejukan.

“Symptoms saya hanya sakit tekak bila bangun tidor then terus buat saliva test, namun result NEGATIVE. Hati tak sedap, terus call @kai_kaklong & @muazmahmudm sebab nak buat swab test & result nya POSITIVE. Kini badan baru nak rasa sengal sikit & sejuk. Please jaga diri korang!”- tulis Radin

Tambahnya lagi, dia turut memohon maaf kepada individu yang telah menjadi kontak rapat dengannya dan turut meminta orang ramai dapat mendoakannya agar diberikan kesembuhan segera.

“So, mohon maaf kepada individu-individu yang ‘close contact’ dengan saya & untuk urusan kerja boleh menghubungi lihak pengurusan @era.je atau pengurus saya @eddy.algojo. Doakan agitcheww”- katanya lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ya Dia Berjaya, Tetapi Bukan Di Malaysia”-PU Amin Komen Isu Sajat Sudah Tukar Status Jantina

Isu Nur Sajat atau nama sebenarnya Muhammad Sajjad Kamaruz Zaman yang sudah menukar jantinanya kepada wanita secara sah di Australia mendapat reaksi dari pelbagai pihak termasuklah Pencetus Ummah (PU) Amin yang turut memberikan pendapatnya.

Menerusi Insta Stories, PU Amin akui Sajat sudah berjaya namun bukan di Malaysia kerana terdapat pihak yang akan menghalangnya.

“Ya dia berjaya, tapi bukan di Malaysia. Kerana di Malaysia ada KITA yang terus menghalang insan seperti ini menukar jantinanya dengan sengaja.” tulis PU Amin

Tambahnya lagi, dia turut mendoakan agar Sajat cepat sembuh dan mendapat hidayah.

“Moga lekas sembuh dan diizin hidayah sampai pada nya.”- katanya

Terdahulu, melalui sesi Live di Instagramnya baru-baru ini. Sajat telah mengumumkan bahawa dia sudah menukar jantinanya secara sah di Australia Tambahnya lagi, dia akui rasa dihargai apabila tinggal di Australia dan rasa bangga menjadi wanita.


Nad Zainal Titip Pesan Hati-Hati ‘Scammer’ Menyamar Jadi Pegawai LHDN Pula

Pelakon jelita Nad Zainal memuatnaik tangkap layar nombor panggilan yang tidak dikenali di Instagramnya menarik perhatian pengguna media sosial.

Ini bukan pertama kali bintang drama ‘Dendam Seorang isteri’ ini, mendapat panggilan dari nombor yang tidak dikenali. Namun kali ini, pelakon berbakat ini mendapat panggilan dari seorang individu yang menyamar sebagai pegawai Lembaga Hasil Dalam Negeri (LHDN).

Tidak mahu ada yang menjadi mangsa scam yang menyamar jadi pegawai LHDN, Nad menitip pesan kepada orang ramai agar berwaspada dan tidak mudah terpedaya dengan tipu helah scammer.

“Scammer jadah ni.. Semoga mamp*s esok sempit kubur..

Buatnya orang tu melayan.. Dan orang tu tengah susah.. Tak ke naya” luahnya

Scammer mengaku LHDN, walhal dia tak tahu pula yang dia telefon pula sejenis memang semak fail LHDN tiap 2 hari.

Macam-macam cara dan idea scammer cuba pedayakan mangsanya, jadi orang ramai perlu berwaspada jika menerima sebarang panggilan dari nombor yang tidak dikenali.


Nur Sajat Sedih Sambut Hari Lahir Tanpa Anak-Anak

Usahawan sensasi, Nur Sajat meluahkan rasa sedih apabila tidak dapat menyambut hari kelahirannya pada hari ini (23 Februari 2022) bersama anak-anak dan keluarga nya.

Menerusi sebuah hantaran di Instagram miliknya, Sajat atau nama sebenarnya Muhammad Sajjad Kamaruzzaman hanya mampu memuat naik dan mengimbau kembali kenangan bersama anak-anak angkat itu selain menyifatkan kehadiran mereka sebagai hadiah yang paling bermakna buat dirinya.

“Tiada apa Yang nak saya ingin katakan pada hari ini.. buat hari jadi adalah kenangan saya dengan anak anak saya.. Mereka lah hadiah paling berharga untuk saya..” tulis Sajat

Menurut Sajat, sudah hampir setahun dia tidak dapat bertemu dengan mereka susulan daripada kontroversi yang terpalit dengan dirinya dan turut memohon maaf kerana tidak dapat menyambut hari ulang tahun kelahirannya dengan meriah pada tahun ini.

“Tahun ini saya hanya rindu kan anak anak saya jer..ini gambar saya dengan anak saya pada tahun lepas 23/02/2021

“Tetapi hampir 1 tahun berlalu.. waktu berjalan pantas,saya rindu sangat pada anak saya.. ibu mana tAk rindu anak hampir 1 tahun saya tak berjumpa dengan mereka..

Maaf kan saya Jika saya tak sambut meriah hari jadi saya.. sebab saya banyak memikirkan perasaan anak anak saya..” katanya

Di kesempatan itu, Sajat menitipkan ucapan selamat hari lahir buat dirinya selain meluahkan rasa sayang kepada anak-anak dan kekasihnya, Jados.

“Happy birthday untuk nursajat buat terakhir untuk tahun ini.. semoga sajat berbahagia dan sukses selalu di dalam kehidupan ini..

“buat syaza dan syahmi.. I love you forever❤❤❤❤❤

“For my love @jadooss .. I love you forever ❤❤❤❤❤” katanya lagi

Terdahulu, Sajat memilih untuk memulakan kehidupan baru di Australia sejak Oktober tahun lalu kerana berasa tidak selamat tinggal di Malaysia. Malah dia turut menjadi buruan pihak berkuasa tempatan sehingga ke hari ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nenek Kau Terpanggil”-Kak KM Selar Selebriti Selepas Ditegur Menyusukan Anak Di Khalayak Ramai

Walaupun teruk dikecam, usahawan sensasi Liana Rosli atau lebih dikenali sebagai Kak KM mengambil pendekatan untuk peduli terhadap kecaman yang diterima susulan video menyusukan anaknya di hadapan khalayak ramai telah mencetuskan kontroversi .

Terbaru, enerusi sesi soal jawab di Instagram, salah seorang pengikut menyatakan ramai selebriti yang memberikan komen mengenai isu melibatkan dirinya.

“Makin banyak pulak retis-resit komen kak km” tanya pengikutnya

Menjawab komen tersebut, Liana beranggapan selebriti yang memberikan komen mengenainya terdiri daripada mereka yang kurang popular dan ingin menumpang popularitinya.

“Mungkin dia kurang popular ataupun mungkin dia nak tumpang populariti kak KM..Kesian”- koemn Liana

A post shared by Lianarosli Official (@kmfavourite.testimoni)

Tambahn Liana lagi, dia beranggapan selebriti tersebut hanya sekadar menyibuk dan tidak akan maju sekiranya terus bersikap sedemikian.

“Terpanggil konon, nenek kau terpanggil. Kau boleh je kalau bukan jenis penyibuk punya orang, boleh je tak komen apa-apa tapi kenapa komen juga?

Tu maknanya engkau busybody. Orang kalau busybody susah nak kaya. Sibuk jaga kiri kanan bila nak maju?”-tegur Liana


Hazwani Helmi Dedah Penduduk Tarim Yaman Beratur Berminggu Nak Dapatkan Petrol

Penyanyi, pelakon, hos dan aktivis kemanusiaan terkenal tanah air, Hazwani Helmi yang kini berada di kota Tarim yang terletak di Hadramaut, Yaman berkongsi video sepanjang perjalanan ke kota bersejarah ini di Insta-Stories nya.

Dalam rakaman yang dikongsikan selebriti jelita ini di Insta-Stories nya, kenderaan yang beratur panjang di seberang jalan dalam video tersebut sebenarnya adalah kerana penduduk di kota Tarim perlu beratur untuk mendapatkan minyak petrol.

Menurut Hazwani, penduduk di kota bersejarah itu ada kalanya perlu beratur hingga berminggu-minggu demi mendapatkan bekalan minyak petrol yang murah.

Mereka terpaksa beratur panjang sampai berminggu-minggu demi nak dapat petrol yang murah.

Disebabkan kondisi ekonomi di sini sangat mencabar” luahnya

Untuk rekod, Hazwani Helmi kini menjalani penggambaran filem ‘Road To Heaven’ yang berlangsung di bumi Palestin bersama kakaknya Heliza Helmi dan beberapa barisan pelakon terkenal tanah air lain.